
 讻专讘讬 讗诇注讗讬 讘专讗砖讬转 讛讙讝. 讜讛''讛 讘诪转谞讜转 讻讚驻讬' 讘拽讜谞讟' 讗注''讙 讚讻讜诇讛讜 讗诪讜专讗讬 讘驻专拽 讛讝专讜注 (诇注讬诇 讚祝 拽诇讘.) 住讘专讬 砖谞讜讛讙 讘讞讜''诇 讚讛讜讜 讬讛讘讬 诪转谞转讗 讘讘讘诇 讗驻讬诇讜 讛讻讬 讛诇讻讛 讻专' 讗诇注讗讬 讜讛''谞 拽讗诪专 讻专讘讬 讬讗砖讬讛 讘讻诇讗讬诐 讜专讜讘 讗诪讜专讗讬谉 诇讬转 诇讛讜 讚专' 讬讗砖讬讛 讻讚诪讜讻讞 讘驻' 转讜诇讬谉 (砖讘转 讚祝 拽诇讟.) 讙讘讬 讻砖讜转讗 讘讻专诪讗 讜讻谉 谞诪讬 讛讗 讚拽讗诪专 讻专' 讬讛讜讚讛 讘谉 讘转讬专讗 讘讚讘专讬 转讜专讛 讜讟讜讘讗 讗诪讜专讗讬 讜转谞讗讬 住讘专讬 讘驻专拽 诪讬 砖诪转讜 (讘专讻讜转 讚祝 讻讘.) 讚讘注诇 拽专讬 讗住讜专 讘讚讘专讬 转讜专讛 讜讗''转 讚专讘 谞讞诪谉 讘专 讬爪讞拽 拽讗诪专 讛讻讗 讚谞讛讜讙 注诇诪讗 讻专讘讬 讗诇注讗讬 讜讛''讛 讘诪转谞讜转 讜讘驻' 讛讝专讜注 (诇注讬诇 讚祝 拽诇讘:) 讗诪专 讚专讘 谞讞诪谉 讘专 讬爪讞拽 拽谞讬住 讙诇讬诪讗 讜砖诪讗 拽讜讚诐 讚谞讛讜讙 讛讜讛 拽谞讬住 讙诇讬诪讗 驻讬' 专讘 讛讗讬 讙讗讜谉 讚讛讗 讚讗诪专 讘驻住讞讬诐 (讚祝 讝:) 讻诇 讛诪爪讜转 讻讜诇谉 诪讘专讱 注诇讬讛谉 注讜讘专 诇注砖讬讬转谉 讞讜抓 诪谉 讛讟讘讬诇讛 讛讬讬谞讜 讘讟讘讬诇转 讙专 讚诇讗 讛讜讬 讬砖专讗诇 讗诇讗 讻砖讟讘诇 讜诇讗 诪爪讬 诇诪讬诪专 讜爪讜谞讜 讗讘诇 讘砖讗专 讟讘讬诇讜转 讗祝 注诇 驻讬 砖讛讜讗 讟诪讗 诪讘专讱 讚谞讛讜讙 注诇诪讗 讻专讘讬 讬讛讜讚讛 讘谉 讘转讬专讗 讘讚讘专讬 转讜专讛 讜讬''诪 讚讗讻诇 讟讘讬诇讜转 拽讗诪专 讚讗注''讙 讚谞讛讜讙 注诇诪讗 讻专' 讬讛讜讚讛 讘谉 讘转讬专讗 讛专讘讛 诪讛诐 讛讬讜 诪讞诪讬专讬谉 诇讟讘讜诇: 砖讛诪转谞讜转 谞讜讛谞讜转 讘讬谉 讘诪专讜讘讛 讘讬谉 讘诪讜注讟 讻讜'. 讜讗''转 讜诇讬转谞讬 谞诪讬 讛讗 讚转谞讬讗 诇注讬诇 诇拽讞 讙讝 爪讗谞讜 砖诇 注讜讘讚 讻讜讻讘讬诐 驻讟讜专 讝讛 讞讜诪专 讘讝专讜注 讜诇讞讬讬诐 诪专讗砖讬转 讛讙讝 讜讬''诇 讚诇讗 转谞讬 讗诇讗 讚讘专讬诐 砖讝讛 谞讜讛讙 讜讝讛 讗讬谉 谞讜讛讙 讗讘诇 讝讛 驻讟讜专 讜讝讛 讞讬讬讘 诇讗 拽转谞讬: 驻专讟 诇讟专驻讛 砖讗讬谞讛 注讜讘专转. 转讬诪讛 诪谉 讛讗专讻讜讘讛 讜诇诪讟讛 谞诪讬 讗讬谞讛 注讜讘专转 讜砖诪讗 讚讗讬谉 讛讻讬 谞诪讬 讚讗讬谉 谞讻谞住转 诇讚讬专 诇讛转注砖专 讜讚讜讞拽: 诇讬诇祝 爪讗谉 爪讗谉 诪讘讻讜专. 讜讗''转 讗''讻 讙''砖 诇''诇 讚讘诇讗 讙''砖 诪诪讬诇讗 讬讚注讬谞谉 讚专讗砖讬转 讛讙讝 谞讜讛讙 讘讟专驻讛 讚诪讛讬讻讗 转讬转讬 诇诪注讟 讜讬''诇 讚爪讗谉 诇讗 讛讜讬讗 讙''砖 讗诇讗 讙讬诇讜讬 诪讬诇转讗 诪讛 爪讗谉 讝讛 讚讬谞讜 讘讻讱 讗祝 爪讗谉 讝讛 讚讬谞讜 讘讻讱 讚讘讚诇讗 爪讗谉 诇讗 讗驻砖专 砖诇讗 诇讻讜转讘讜 讚讗讬爪讟专讬讱 诇讙讜驻讬讛: 砖讻谉 讬转讜诐. 转讬诪讛 讚讛讬讗 讙讜驻讛 谞讬诇祝 砖诇讗' 讬谞讛讜讙 讬转讜诐 讘专讗砖讬转 讛讙讝 讘讘讻讜专 讛''诪 诇诪讬诪专 谞诪讬 砖讻谉 爪讗谞讱 诪爪讗谞讱 讚讘诪注砖专 讻转讬讘 讜讻诇 诪注砖专 讘拽专 讜爪讗谉: 诇驻谞讬. 讘拽讜谞讟' 诪讙讬讛 讜讙专住 讘驻谞讬 讜驻讬' 讘驻谞讬 讛讘讬转 诪砖讗''讻 讘诪注砖专 砖讘讟诇讜 讜拽砖讛 讜讻讬 诪驻谞讬 砖讘讟诇 诪讚专讘谞谉 讬砖 诇讘讟诇 讙''砖 讗诇讗 诇驻谞讬 讙专住讬谞谉 讘讻诇 讛住驻专讬诐 讜驻讬专讜砖 砖诪注砖专 诪拽讜讚砖 诇驻谞讬讜 讜诇讗讞专讬讜 诪砖讗''讻 讘讘讻讜专 讜专讗砖讬转 讛讙讝: 

专砖讘"讗

讛讗 讚讗诪专讬谞谉: 讛讗 讗讜拽讬诪谞讗 诪转谞讬转讬谉 讚诇讗 讻专' 讗诇注讗讬. 谞"诇 讚讛"驻 讛讗 讗讜拽讬诪讗 讗讬讚讱 诪转谞讬转讬谉 讚讛诇讜拽讞 讙讝 爪讗谉 诪谉 讛谞讻专讬 讚诇讗 讻专讘讬 讗诇注讗讬, 讻诇讜诪专 讜讻讬 讛讬讻讬 讚讗讜拽讬诪谞讗 讛讛讬讗 讚诇讗 讻专' 讗诇注讗讬 讻讬 讛讬讻讬 讚诇讗 转拽砖讬 诇谉 谞讜拽讬 谞诪讬 讛讗 诪转谞讬转讬谉 讚砖讞讜驻讜转 讜诇讘谞讜转 讚诇讗 讻专' 讗诇注讗讬.



讜讙讘讬 转专讜诪讛 诪谞"诇 讜讻讜'. (拽诪"诇) [讜拽"诇] 诪讬讚讬 讛讜讗 讟注诪讗, 讗诇讗 诇专' 讗诇注讗讬 讛讗 讘讛讚讬讗 拽转谞讬 专讘 讬爪讞拽 讗讜诪专 诪砖讜诐 专讘讬 讗诇注讗讬 讘"砖 讗讜诪专 讗讬谉 转讜专诪讬谉 讜讘"讛 讗讜诪专讬诐 转讜专诪讬谉, 讜讬"诇 讚转"拽 讚专讘讬 讬爪讞拽 住讘专 诇讗 谞讞诇拽讜 讘"砖 讜讘"讛 讘讚讘专 讝讛 诪注讜诇诐 讜专讘讬 讗诇注讗讬 谞诪讬 诇讗 讗诪专讛 诪注讜诇诐 讻谞"诇.



 讛讗 讚讗诪专讬谞谉: 谞讛讜讙 注诇诪讗 讻专' 讗诇注讗讬 讘专讗砖讬转 讛讙讝. 讻转讘 专砖"讬 讝"诇 讜讛"讛 诇诪转谞讜转 讚专' 讗诇注讗讬 转专讜讬讬讛讜 诪谞转讬谞' 谞转讬谞讛 讙诪专 诇讛讜 诪转专讜诪讛, 讜讻谉 谞诪讬 讻转讘 诇拽诪谉 (讞讜诇讬谉 拽诇讞, 讘) 讘专讬砖 驻专拽 砖讬诇讜讞 讛拽谉 讚讗诪专讬谞谉 讛转诐 讻诇 讛讬讻讗 讚转谞谉 讘讗专抓 讜讘讞讜爪讛 诇讗专抓 砖诇讗 诇爪讜专讱 讞讜抓 诪专讗砖讬转 讛讙讝 诇讗驻讜拽讬 诪讚专' 讗诇注讗讬, 讜讻转讘 讛讜讗 讝"诇 讚讛"讛 诇诪转谞讜转, 讜讛讗 讚谞拽讟 专讗砖讬转 讛讙讝, 诪砖讜诐 讚注诇讛 讗"专 讗诇注讗讬 讘讛讚讬讗, 讜专讗砖讬转 讛讙讝 讗讬谞讜 谞讜讛讙 讗诇讗 讘讗专抓, 讜讘讜讚讗讬 诇讻讗讜专讛 讛讻讬谉 诪砖诪注, 讚讻讬讜谉 讚专' 讗诇注讗讬 转专讜讬讬讛讜 诪转专讜诪讛 讙诪讬专 诇讛讜 讜谞讛讙讜 讻讜转讬讛 讘专讗砖讬转 讛讙讝, 注诇 讻专讞讬谉 讻讜转讬讛 住讘讬专讗 诇讛讜 讘谞转讬谞讛 谞转讬谞讛, 讜讗"讻 讗祝 讘诪转谞讜转 讻谉, 讗诇讗 讚讗讬讻讗 诇诪讬讚拽 讚讗"讻 讗诪讗讬 谞拽讟 讛讻讗 讜讘专讬砖 驻专拽 砖讬诇讜讞 讛拽谉 专讗砖讬转 讛讙讝 诇讬诪讗 谞讛讙讜 注诇诪讗 讘专讗砖讬转 讛讙讝 讜诪转谞讜转 讜讗讬 诪砖讜诐 讟注诪讗 讚讻转讘 专砖"讬 讝"诇 讚注诇讛 讗"专 讗诇注讗讬 讘讛讚讬讗 讜讘专讗砖讬转 讛讙讝 讗讬谞讜 谞讜讛讙 讗诇讗 讘讗专抓讱, 诇讬转讗, 讚讗讚专讘讛 讘诪转谞讜转 驻转讞 讘讘专讬讬转讗 讚专' 讗诇注讗讬 讜讻讚转谞讬讗 专' 讗诇注讗讬 讗讜诪专 诪转谞讜转 讗讬谞谉 谞讜讛讙讜转 讗诇讗 讘讗专抓 讻谉 讛讬讛 专' 讗诇注讗讬 讗讜诪专 专讗砖讬转 讛讙讝 讗讬谞讜 谞讜讛讙 讗诇讗 讘讗专抓, 讜诇驻讬讻讱 讬"讗 讚讚讜拽讗 讘专讗砖讬转 讛讙讝 讚谞讛讜讙 讻讜转讬讛 谞讛讬讙 讜讘诪转谞讜转 诇讗 谞讛讬讙, 讜诪转谞讜转 谞讜讛讙讜转 讗驻讬诇讜 讘讞"诇, 讜讛讬讬谞讜 讚讗诪专讬谞谉 诇注讬诇 (讞讜诇讬谉 拽诇讘, 讘) 专讘讗 (拽谞讬讗) 讗讟诪讗 讜专讘 谞讞诪谉 (拽谞讬讗) [拽谞讬住] 讙诇讬诪讛, 讜转专讜讬讬讛讜 讚专讘谞谉 讚转"诇 讛讜讜, 讜专讘讗 讚讗"诇 诇砖诪注讬讛 讻讛谞讗 讝讻讬 诇讬讛 诪转谞转讱 讗诇诪讗 谞讜讛讙讜转 讛谉 讘讞"诇, 讜讘诪住' 讬讘诪讜转 (住讙, 讘)  讗诪专讬 讗转讬 讞讘专讬讛 诇讘讘诇 讜讙讝专讜 砖诇砖 讘砖讘讬诇 砖诇砖 讜讞讚 诪讬谞讬讬讛讜 注诇 讛讘砖专 诪驻谞讬 讛诪转谞讜转.
讜诪讬讛讜 拽砖讛 砖讛专讬 谞讛讙讜 注讻砖讬讜 讘讻诇 讛诪拽讜诪讜转 讛讗诇讜 讻专' 讗诇注讗讬 讗祝 讘诪转谞讜转, 讜诪谞讛讙谉 砖诇 讬砖专讗诇 转讜专讛 讛讬讗 砖讗注"驻 砖讗讬谞谉 谞讘讬讗讬诐 讘谞讬 谞讘讬讗讬诐 讛诐, 讜诇驻讬讻讱 讬"诇 讚讘讘诇 讜讘诪拽讜诪讜转 砖讘讞"诇 砖转拽谞讜 讞讻诪讬诐 诇谞讛讜讙 讘讛谉 转专讜诪讛 讜诪注砖专讜转 讛讜讗 砖转讬拽谞讜 诇讬转谉 诪转谞讜转 讻转专讜诪讛 讜讗驻讬诇讜 讘讗讜转谉 讛诪拽讜诪讜转 讘诪转谞讜转 讛讜讗 砖转拽谞讜, 讗讘诇 讘专讗砖讬转 讛讙讝 诇讗 转拽谞讜 讗诇讗 谞讛讙讜 讻专' 讗诇注讗讬, 讗讘诇 讘砖讗专 诪拽讜诪讜转 讞讜爪讛 诇讗专抓 讻诇 砖讗讬谉 转专讜诪讜转 讜诪注砖专讜转 谞讜讛讙讜转 砖诐 讗祝 诪转谞讜转 讻谉.
讜注讜讚 讬砖 诇讜 诇讜诪专 讚讻讬讜谉 讚拽讬"诇 讻专讘讬 讗诇注讗讬, 讜诇驻讬讻讱 讛讬讻讗 讚谞讛讜讙 讘专讗砖讬转 讛讙讝 谞讛讜讙 讗祝 讗谞讜 砖谞讛讙谞讜 讻讜转讬讛 讗祝 讘诪转谞讜转 谞讛讙谞讜, 讜讗讬谉 讻讗谉 讗讬住讜专 砖诇 讻诇讜诐 讚讚讘专 转讜专讛 谞转讬谞讛 讙诪专讬谞谉 诪转专讜诪讛 讻讜转讬讛 讻讬谉 讚砖讘拽讬讛 诇讛讜 讘专讗砖讬转 讛讙讝 诇诪讬注讘讚 讻讜转讬讛.



 讛讻讬 讙专讬住 专讘讬谞讜 讞谞谞讗诇 讝爪"诇: 砖讻谉 讝讻专讬诐 讻讛谞讬诐. 讜驻讬' 讻讛谞讬诐 讚讗驻讬诇讜 讘讛诪讛 砖诇 讻讛谞讬诐 讞讬讬讘 讘讘讻讜专讛, 讗讘诇 讘诪注砖专 讘讛诪讛 讜讘专讗砖讬转 讛讙讝 驻讟讜专讛, 讜讗讬讻讗 讚诪拽砖讜 注诇讬讛 讚讛讗 专' 讗诇注讝专 讘谉 注讝专讬讛 诪注砖专 转专讬住专 讗诇驻讬 注讙诇讬, 讜专砖"讬 讝"诇 驻讬' 讻讛谉 砖讛讘讻讜专 谞讛讙讜 诇讬转谞谉 诇讻讛谉, 讗讘诇 讛诪注砖专 谞讗讻诇 诇讘注诇讬诐 讻砖诇诪讬诐, 讜讻谉 谞专讗讛 诪讚讘专讬讜 讝"诇 砖讛讜讗 讙讜专住 讘驻谞讬 讻讛谉, 讜诪驻专砖 讘驻谞讬 讛讘讬转, 诪砖讗"讻 讘诪注砖专 砖讗讬谞讜 谞讜讛讙 诇讗讞专 讛讘讬转. 讗讬谞讜 诪讞讜讜专 讚诪讚专讘谞谉 讛讜讗 讚讘讟诇 讻讚讗讬转讗 讛转诐 讘驻专拽 讘转专讗 讚讘讻讜专讜转 (谞讙, 讗) 讜讙"讝 讘诪拽讜诪讛. 讗诇讗 讛讻讬 讙专住讬谞谉 诇驻谞讬, 讜驻讬专讜砖讜 砖诪注砖专 讘讛诪讛 拽讚讜砖 诇驻谞讬讜 讜诇讗讞专讬讜 砖讗诐 拽专讗 诇转砖讬注讬 注砖讬专讬 讜诇注砖讬专讬 转砖讬注讬 讜诇讗讞讚 注砖专 注砖讬专讬 砖诇砖转谉 诪拽讜讚砖讬诐, 诪砖讗"讻 讘讘讻讜专 讜讘专讗砖讬转 讛讙讝, 讗诇讗 砖注讚讬讬谉 拽"诇 讚讗"讻 诇讬诪讗 诇驻谞讬 讜诇讗讞专 砖诇驻谞讬讜 讛讜讗 诪拽讚砖.





专讬讟讘"讗

讛讗 讗讜拽讬诪谞讗 诇诪转谞讬 讚诇讗 讻专' 讗诇注讗讬 驻讬 讛讛讬讗 讚诇讜拽讞 讙讝 爪讗谞讜 砖诇 讙讜讬 讜讻讬讜谉 讚讻谉 讛讗 谞诪讬 讚讛讜讬讗 住讬驻讗 讚讛讛讬讗 讚诇讗 讻专 讗讬诇注讬.



讗诪专 专讘 谞讞诪谉 讘专 讬爪讞拽 谞讛讜讙 注诇诪讗 讻转诇转讗 住讘讬 讻专' 讗诇注讗讬 讘专讗砖讬讛 讛讙讝. 讜讻转讘 专砖"讬 讝"诇 讚讛"讛 诇诪转谞讜转 讚诇讗 谞讛讙讜 讘讞讜爪讛 诇讗专抓 讻专讘讬 讗诇注讗讬 讚转专讜讜讬讬讛讜 诪谞转讬谞讛 谞转讬谞讛 讙诪专' 诇讛讜 讜诪讗谉 讚诇"诇 讘讞讚讗 诪谞讬讬讛讜 讻专' 讗诇注讬 讛"讛 讘讗讬讚讱. 讜讻谉 讛讗 讚讗诪专讬谞谉 诇拽诪谉 讘驻' 砖讬诇讜讞 讛拽谉 讻诇 讛讬讻讗 讚转谞谉 讘讗专抓 讜讘讞"诇 砖诇讗 诇爪讜专讱 讞讜抓 诪专讗砖讬转 讛讙讝 诇讗讜 讚讜拽讗 讚讛"讛 诇诪转谞讜转 讚讻讬 讛讚讚讬 讜讛讗 讚谞拽讟 讛讻讗 讜讛转诐 专讗砖讬转 讛讙讝 诪砖讜诐 讚注诇讛 讗诪专 专' 讗诇注讗讬 讘讛讚讬讗 砖讗讬谞讜 谞讜讛讙 讗诇讗 讘讗专抓 讝讜 讛讜讗 砖讬讟转讜 砖诇 专砖"讬 讝"诇 讜诇讚讘专讬讜 专讘谞谉 讚讗讻诇讜 讘砖讘讬诇 谞砖讜转讬讛谉 讜讗讘讬讬 讚砖拽讬诇 诪转谞转讗 讜专讘讗 讚讝讻讬 诇讬讛 砖诪注讬' 诪讚转 讞住讬讚讜转 讛讬转讛 诇诪驻专砖讬' 讜诇讗讜 诪讚讬谞讗. 讜讻谉 讻转讘 讛专讘 讘注诇 讛诪讗讜专 讝"诇 讜诇讗 诪讞讜讜专 砖驻讬专 讚讛讗 讞讝讬谞谉 讚诪讬拽谞住 拽谞讬住 讜诪砖诪转讬讛 注诇讬讛 讜讛谞讛讜 讟讘讞讬 讚讛讜爪诇 拽诪讜 讘专讬转讞讗 注诇讛 注砖专讬' 讜转专转讬谉 砖谞讬谉 讜讛讗 诇讬讻讗 诇诪讬注讘讚 诪驻谞讬 砖诇讗 讛讬讛 谞讜讛讙讬谉 讘诪讚转 讞住讬讚讜转 讜讘诪住' 讬讘诪讜转 驻专拽 讛讘讗 注诇 讬讘诪转讜 讗诪专讬谞谉 讙讘讬 讞讘专讗讬 讚讗转讜 诇讘讘诇 讙讝专讜 注诇 砖诇砖 讘砖讘讬诇 砖诇砖 注诇 讛讘砖专 诪驻谞讬 讛诪转谞讜转 讜诪讗讬 讚讻转讘 专砖"讬 讝"诇 讚注诇讛 讗"专 讗诇注讗讬 讗讬谞讜 谞讜讛讙 讗诇讗 讘讗专抓 讛讗 诇讬转讗 讜讗讚专讘讛 注讬拽专 诪讬诪专讗 讘诪转谞讜转 讜注诇讛 驻转讞 讘讻专讬转讜转 讻讚转谞讬讗 专' 讗诇注讗讬 讗讜诪专 诪转谞讜转 讗讬谞讜 谞讜讛讙 讗诇讗 讘讗专抓 讜讻谉 讛讬讛 专' 讗诇注讗讬 讗讜诪专 专讗砖讬转 讛讙讝 讗讬谞讜 讗诇讗 讘讗专抓 讜讻谉 诪讜讻讞 砖诪注转转讗 讚讗诪专讬 讚讘专讗砖讬转 讛讙讝 谞讛讙讜 讻专讘讬 讗诇注讗讬 讜诇讗 讗诪专讜 谞讛讙讜 讘诪转谞讜转 讻诪讜转讜 讜讗注"讙 讚讟注诪讬讛 讚专' 讗诇注讗讬 讘转专讜讜讬讬讛讜 诪砖讜诐 谞转讬谞讛 谞转讬谞讛 讟注诪讗 讚诪谞讛讙讗 诪砖讜诐 专讗砖讬转 讚讙谞讱 讜专讗砖讬转 讙讝 爪讗谞讱 讚讛讚专 讜注专讘讬讛 讻讛讛讬讗 诇讬砖谞讬讛 讚诇注讬诇 讜诇驻讬讻讱 谞讛讙讜 讘专讗砖讬转 讛讙讝 讻专' 讗诇注讗讬 讜讻讚讘专讬' 讜诇讗 讻讟注诪讬' 讝讛 谞专' 诇驻讜诐 住讜讙讬讗 讚砖诪注转转讗 讗诇讗 砖拽砖讛 注诇讬谞讜 砖讛专讬 诇讗 谞讛讙讜 讛注诐 讘讻诇 讛讚讜专讜转 讛讗诇讜 诇讛驻专讬砖 诪转谞讜转 讜谞讛讙讜 讘讛诐 讻专' 讗诇注讗讬 讜诪谞讛讙谉 砖诇 讬砖专讗诇 转讜专讛 讛讬讗 讜讝讛 诪住讬讬注 诇砖讬讟转谉 砖诇 专砖"讬 讝"诇 讜讛专"谉 讝"诇 讜讬砖 诇谞讜 诇讜诪专 讚讗诇讘讗 讚讛诇讻转讗 讻专' 讗诇注讗讬 住讘讬专 诇谉 讗祝 讘诪转谞讜转 讜讙诪专 谞转讬谞讛 谞转讬谞讛 讗诇讗 砖讻砖诐 砖转拽谞讜 讞讻诪讬诐 诇谞讛讜讙 转专讜诪讜转 讜诪注砖专讜转 讘讞"诇 转拽谞讜 讙"讻 砖讬谞讛讙讜 讘诪转谞讜转 砖诇讗 转砖转讻讞 转讜专转 诪转谞讜转 砖讻讘专 讛讞讝讬拽讜 讘讛 讜讘诇讘讚 讘讘诇 讜诪拽讜诪讜' 讛住诪讜讻讬诐 诇讗专抓 砖谞讛讙讜 讘讛 讜讛转诐 拽谞住讬 注诇讬讬讛讜 讜诪砖诪转' 注诇讬讬讛讜: 讗讘诇 讘砖讗专 讞讜抓 诇讗专抓 讚诇讗 谞讛讙讜 讘讛 讜讛诐 诪拽讜诪讜转 专讞讜拽讬诐 诪谉 讛讗专抓 讛谞讬讞讜 讛讚讘专 讘讚讬谉 转讜专讛. 讜讗祝 讘讘讘诇 砖诇讗 谞讛讙讜 讘专讗砖讬转 讛讙讝 诇讗 转拽谞讜 讜讛注诪讬讚讜讛讜 注诇 讚讬谞讜 讜讝讛 谞专' 谞讻讜谉 讜讘专讜专 讜谞砖讗专 诪谞讛讙讬谞讜 注诇 讛讚讬谉 讜讛诪讞诪讬专 注诇 注爪诪讜 诇讛驻专讬砖 诪转谞讜转 讘讞"诇 转讘讗 注诇讬讜 讘专讻讛.



讻诇 讗砖专 讬注讘讜专 转讞转 讛砖讘讟 驻专讟 诇讟专讬驻讛 砖讗讬谞讛 注讜讘专转 驻专砖"讬 讝"诇 讻讙讜谉 谞讞转讻讜 专讙诇讬讛 诪谉 讛讗专讻讜讘讛 讜诇诪注诇讛 讜诪讬谞讛 讙诪专讬谞谉 诇砖讗专 讟专讬驻讜转 讜讬砖 砖驻讬' 砖讗讬谞讛 注讜讘专转 砖谞转讛 讜讻诪"讚 讟专驻讛 讗讬谞讜 讞讬讛 讜诇讗 谞讛讬专讗 讚诇讗 砖讬讬讱 讘讻诇 讗砖专 讬注讘讜专 讜驻专讬讱 讘讙诪专讗 讜诇讬诇祝 诪讘讻讜专 讜诪砖谞讬 诪住转讘专讗 诪诪注砖专 转"诇 诇诪讬诇祝 讝讻专讬诐 讟诪讗讬诐 诪专讜讘讬诐 诪专讞诐 讗讚诐 驻砖讜讟 驻讬' 讚诪注砖专 讜专讗砖讬转 讛讙讝 谞讜讛讙讬诐 讘讝讻专讬诐 讻讘谞拽讘讜转 诪砖讗"讻 讘讘讻讜专 砖讗讬谞讜 谞讜讛讙讬谉 讗诇讗 讘讝讻专 讜讘讞诪讜专 讜讗讬谉 谞讜讛讙讬谉 讗诇讗 讘诪专讜讘讬谉 诪注砖专 讘讬' 讜专讗砖讬转 讛讙讝 讘讛' 讜讘讻讜专 谞讜讛讙 讘讬讞讬讚 讜讗讬谞谉 拽讚讜砖讬诐 诪专讞诐 讜讗讬谉 谞讜讛讙讬谉 讘讗讚诐 讜谞讜讛讙讬谉 讘驻砖讜讟讬谉 诪砖讗"讻 讘讘讻讜专 讜驻专讻讬' 讗讚专讘' 诪讘讻讜专 讛"诇 诇诪讬诇祝 砖讻谉 讬转讜诐 砖讘讻讜专 讜专讗砖讬转 讛讙讝 谞讜讛讙讬谉 讘讬转讜诐 砖诪转' 讗诪讜 拽讜讚' 诇讬讚转讜 讻讙讜谉 讝讛 驻讜专砖 诇诪讬转讛 讜讝讛 驻讜专砖 诇讞讬讬诐 诪砖讗"讻 讘诪注砖专 讚讻转讬' 转讞转 讗诪讜 驻专讟 诇讬转讜诐 讜谞讜讛讙讬谉 讘诇拽讜讞讜转 讜讘砖讜转驻讜转 讜讻谉 讘砖谞讬转谉 诇讜 诪转谞讛: 讜诪注砖专讜转 诇讛拽讚讬砖 诪砖讗"讻 讘讘讻讜专 讚拽讚讜砖转讜 诪专讞诐 讜专讗砖讬转 讛讙讝 讗讬谉 拽讚讜砖讛 讞诇讛 注诇讬讜. 讜讙讬' 专砖"讬 讝"诇 讘驻谞讬 讻讛谉 讜驻讬' 讘驻谞讬 讛讘讬转 诪砖讗"讻 讘诪注砖讛 砖谞讜讛讙 讗驻讬' 诇讗讞专 讛讘讬转 讜诇讗 谞讛讬专讗 讚讛讗 诪讚专讘谞谉 讛讜讗 讚讘讟诇 讻讚讗讬' 讘驻' 讘转专讗 讚讘讻讜专讜转 讜讙诐 讘诪拽讜诪' 讛讬讗 讜专"转 讝"诇 讙专住 诇驻谞讬 讜驻讬专讜砖讜 讻讱 砖诪注砖专 讘讛诪讛 拽讚讜砖 诇驻谞讬讜 讜诇讗讞专讬讜 诪砖讗"讻 讘讘讻讜专 讜讘专讗砖讬转 讛讙讝. 讜专"讞 讝"诇 讙专住 砖讻谉 讝讻专讬诐 讻讛谞讬诐 讟诪讗讬诐 讜驻讬' 讚讘讻讜专 讗驻讬 讘讘讛诪讛 砖诇 讻讛谞讬诐 讛讜讗 拽讚讜砖 讘讘讻讜专讛. 讜讗诇讜 讘讛诪转 讻讛谉 驻讟讜专讛 诪诪注砖专 讜诪专讗砖讬转 讛讙讝. 讜诇讗 诪讞讜讜专 讚讛讗 讗诪专讬' 讛转诐 讚专"讗 讘谉 注讝专讬讛 讚讛讜讛 讻讛谉 讛讜讛 诪注砖专 转专讬住专 讗诇驻讬 注讙诇讬 讜讛讗 谞诪讬 讗讬讻讗 诇诪讬驻专讱 诇驻讬专讜砖讜 砖诇 专砖"讬 讝"诇. 讙专住转 专砖"讬 讝"诇 讗讚专讘讛 诪讘讻讜专 讛"诇 诇诪讬诇祝 砖讻谉 讬转讜诐 砖诇拽讞讜 讘砖讜转驻讜转 谞转谞讜 讘驻谞讬 讛讻讛谉 讘拽讚讜砖讛 讜讘诪讻讬专讛 讜讛谞讱 谞驻讬砖谉: 讜驻专讬拽 驻砖讜讟 诪驻砖讜讟 注讚讬祝 诇讬讛: 讜讘谞讜住讞讗 讬砖谞讜转 讙专住讬' 讛谞讱 谞驻讬砖谉: 讗讬 讗讬诪讗 驻砖讜讟 诪驻砖讜讟 注讚讬祝 诇讬讛 讜讻讝讜 砖讬讟转 讛转诇诪讜讚 讘讻诇 诪拽讜诐 讜砖讜转驻讜转 讜诪转谞讛 讻讞讚讗 讞砖讬讘讬 讜讻谉 驻讬' 讘转讜住':





讛诪讗讬专讬

讻讘专 讬讚注转 砖讘转专讜诪讜转 讜诪注砖专讜转 讗讬谉 转讜专诪讬谉 讜诪注砖专讬谉 诪诪讬谉 注诇 砖讗讬谞讜 诪讬谞讜 讜讗诐 转专诐 讗讬谉 转专讜诪转讜 转专讜诪讛 讜诪"诪 讻诇 砖讗讬谞讜 讻诇讗讬诐 讘讞讘专讜 转讜专诐 讜诪注砖专 诪讝讛 注诇 讝讛 讛讬讜 诇讜 砖谞讬 诪讬谞讬 讞讟讬诐 砖讞诪转讬转 讜诇讘谞讛 转讜专诐 诪讝讛 注诇 讝讛 讜讻谉 转讗谞讬诐 砖讞讜专讜转 注诐 诇讘谞讜转 讜讻诇 讻讬讜爪讗 讘讝讛:



讛讬讜 诇讜 砖谞讬 诪讬谞讬 讙讬讝讛 讻讙讜谉 讙讬讝讛 诇讘谞讛 讜讙讬讝讛 砖讞讜专讛 讗讜 讙讬讝讜转 砖诇 讝讻专讬诐 讜讙讬讝讜转 砖诇 谞拽讘讜转 讛专讬 讝讛 谞讜转谉 诪讝讜 注诇 讝讜 讜讗讬谞讜 讞讜砖砖:



讬转讘讗专 讘诪砖谞讛 讛讗讞专讜谞讛 砖讛诇讜拽讞 讙讝 爪讗谞讜 砖诇 讞讘专讜 讗诐 砖讬讬专 讛诪讜讻专 诪拽爪转 爪讗谞讜 诇讛讙讝讝 讞讬讬讘 讛诪讜讻专 诇讛驻专讬砖 诪诪讛 砖砖讬讬专 注诇 讛讻诇 讜讗诐 诪讻专 讗转 讻诇谉 讛诇讜拽讞 讞讬讬讘 诇讛驻专讬砖 讜诪"诪 讗诐 讛讬讜 诇讜 砖谞讬 诪讬谞讬 讙讬讝讛 讜诪讻专 讗转 讛诪讬谉 讛讗讞讚 讜砖讬讬专 讗转 讛诪讬谉 讛砖谞讬 讜讗注"驻 砖专砖讗讬 诇讬转谉 诪讝讜 诇讝讜 诇讜拽讞 谞讜转谉 诇注爪诪讜 诪诪讬谉 砖诇拽讞 讜讛诪讜讻专 谞讜转谉 诇注爪诪讜 诪诪讬谉 砖砖讬讬专 讜诪"诪 讗诐 专爪讛 诇诪讞讜诇 讘讝讜 讜诇驻专讜注 讘注讘讜专讜 专砖讗讬 砖谞讜转谞讬谉 讙讬讝讛 诪砖讞讜专讜转 注诇 诇讘谞讜转 讜诪谞拽讘讜转 注诇 讝讻专讬诐 讗注"驻 砖讙讝转 讛谞拽讘讜转 专讻讛 诪砖诇 讝讻专讬诐 讜讗注"驻 砖讙讬讝转 讛诇讘谞讜转 专讻讛 诪砖诇 砖讞讜专讜转:



诪讬 砖讛专讘讛 讘转专讜诪讜转 讬讜转专 诪谉 讛专讗讜讬 讛讜讗讬诇 讜砖讬讬专 诪拽爪转 讞讜诇讬谉 转专讜诪转讜 转专讜诪讛 砖讛专讬 讘讗讜诪讚 讛讬讗 谞讬讟诇转 讜讗讬谉 砖讬注讜专讛 诪谉 讛转讜专讛 讗讘诇 讗诐 讗诪专 讻诇 讙专谞讬 转专讜诪讛 讗讜 讻诇 讛驻讬专讜转 讛讗诇讜 转专讜诪讛 诇讗 讗诪专 讻诇讜诐 讛转讜专讛 讗诪专讛 专讗砖讬转 讗讬谉 专讗砖讬转 讗诇讗 砖砖讬专讬讛 谞讬讻专讬谉 讜讻谉 讛注谞讬谉 讘讞诇讛 砖讛专讬 讗讬谉 诇讛 砖讬注讜专 诪谉 讛转讜专讛:



讘诪注砖专讜转 讗讬谞讜 讻谉 砖讛专讬 讘诪讚讛 讗讜 讘诪砖拽诇 讗讜 讘诪谞讬谉 讛讜讗 爪专讬讱 诇注砖专 讜诇讗 讘讗讜诪讚 讜诪转讜讱 讻讱 讛诪专讘讛 讘诪注砖专讜转 讬转专 诪谉 讛专讗讜讬 讛驻讬专讜转 诪转拽谞讬谉 讗讘诇 讛诪注砖专 诪拽讜诇拽诇 砖讛专讬 讛讟讘诇 诪注讜专讘 讘讜 讛讜讗讬诇 讜讛转讜专讛 谞转谞讛 讘讛诐 砖讬注讜专:



专讗砖讬转 讛讙讝 讗注"驻 砖讗讬谉 诇讜 砖讬注讜专 诪谉 讛转讜专讛 讜讗注"驻 砖讻转讜讘 讘讜 专讗砖讬转 讗诐 讗诪专 讻诇 讙讝讜转讬 专讗砖讬转 讚讘专讬讜 拽讬讬诪讬谉:



讟讘讬诇讛 砖转拽谉 注讝专讗 诇讘注诇讬 拽专讬讬谉 注诪讚讜 讛讗讞专讜谞讬诐 讜讘讟诇讜讛 讜讻讘专 讘讬讗专谞讜 讘注谞讬谉 讝讛 讛讟注诐 讘驻专拽 诪讬 砖诪转讜 讘诪住讻转 讘专讻讜转 诪驻谞讬 砖讗讬谉 讚讘专讬 转讜专讛 诪拽讘诇讬诐 讟讜诪讗讛:



讗讬谉 讛讝讜专注 讻诇讗讬诐 讘讻专诐 讞讬讬讘 诪砖讜诐 讻诇讗讬 讛讻专诐 注讚 砖讬讝专注 讞讟讛 讜砖注讜专讛 讘转讜讱 讛讻专诐 讜讛讜讗 讛讚讬谉 讗诐 讝专注 讞讟讛 讜砖注讜专讛 讜讞专爪谉 讘诪驻讜诇转 讬讚 讜讻讘专 讘讬讗专谞讜 注谞讬谉 讝讛 讘诪住讻转 讘专讻讜转:



讛诪砖谞讛 讛砖谞讬讛 讜讛讻讜谞讛 诇讘讗专 讘讛 注谞讬谉 讛讞诇拽 讛砖谞讬 讜讗诪专 注诇 讝讛 讞讜诪专 讘讝专讜注 讜讘诇讞讬讬诐 讜讘拽讬讘讛 诪专讗砖讬转 讛讙讝 讛讝专讜注 讜讛诇讞讬讬诐 讜讛拽讬讘讛 谞讜讛讙讬诐 讘讘拽专 讜讘爪讗谉 讘诪专讜讘讛 讜讘诪讜注讟 专讗砖讬转 讛讙讝 讗讬谞讜 谞讜讛讙 讗诇讗 讘专讞诇讬诐 讜讗讬谞讜 谞讜讛讙 讗诇讗 讘诪专讜讘讛 讜讻诪讛 讛讜讗 诪专讜讘讛 讘讬转 砖诪讗讬 讗讜诪专讬诐 砖转讬 专讞诇讜转 砖谞' 讬讞讬讛 讗讬砖 注讙诇转 讘拽专 讜砖转讬 爪讗谉 讜讘讬转 讛诇诇 讗讜诪专讬诐 讞诪砖 砖谞' 讞诪砖 爪讗谉 注砖讜讬讜转 专' 讚讜住讗 讘谉 讛讜专讻谞讜住 讗讜诪专 讞诪砖 专讞诇讜转 讙讜讝讝讜转 讜驻专住 讞讬讬讘讜转 讘专讗砖讬转 讛讙讝 讜讞讻诪讬诐 讗讜诪专讬诐 讞诪砖 专讞诇讜转 讙讜讝讝讜转 讻诇 砖讛谉 讗诪专 讛专"诐 驻讬' 讜讗讬谞讜 谞讜讛讙 讗诇讗 讘专讞诇讬诐 砖谞' 讙讝 爪讗谞讱 讜谞讗诪专 讘讗讬讜讘 诪讙讝 讻讘砖讬 讬转讞诪诐 讜爪诪专 讗讞专 讝讜诇转讬 爪诪专 讻讘砖讬诐 讗讬谞讜 专讗讜讬 诇诪诇讘讜砖 讗爪诇诐 诪驻谞讬 砖讛讜讗 拽砖讛 讜爪诪专 讛讻讘砖讬诐 讛讝讻专讬诐 讜讛谞拽讘讜转 专讱 讜讛讜讗 砖讬讛讬讜 诇讜讘砖讬诐 讗爪诇诐 讜讗诪专讜 砖讛讜讗 谞讬转谉 诇讜 诇爪讜专讱 诪诇讘讜砖 讜讛专讗讬讛 讛讝讗转 注诇 讚专讱 专诪讝 讻诪讜 砖讬讚注讛 讘讙讚专 讻讜谞转诐 讻驻讬 诪讛 砖讘讬讗专谞讜 讘转讞诇转 讞讘讜专 讝讛 讜诪讛 砖讛谉 讬砖 诇讜 砖讬注讜专 讜讛讜讗 诪砖拽诇 砖砖讬诐 住诇注讬诐 讜讻讘专 讘讬讗专谞讜 讘转讞诇转 拽讚讜砖讬谉 砖诪砖拽诇 讛住诇注 注砖专讬诐 讜讗专讘注讛 讚专讻诪讜谞讬诐 诪讛讚专讻诪讜谞讬诐 砖诪砖拽诇 讗讞讚 诪讛诐 砖砖讛 注砖专 讙专讙专讬 砖注讜专 讜讛诇讻讛 讻讞讻诪讬诐 讻诪讜 砖讘讬讗专谞讜:



讗诪专 讛诪讗讬专讬 讞讜诪专 讘诪转谞讜转 诪讘专讗砖讬转 讛讙讝 砖讛诪转谞讜转 谞讜讛讙讜转 讘讘拽专 讜爪讗谉 讜讘讻诇诇诐 注讝 讜转讬砖 讻诪讜 砖讛转讘讗专 讘诪专讜讘讛 讗讜 讘诪讜注讟 专"诇 讗驻讬' 讘讘讛诪讛 讗讞转 讜专讗砖讬转 讛讙讝 讗讬谞讜 谞讜讛讙 讗诇讗 讘专讞诇讬诐 讘诇讘讚 讛谉 讝讻专讬诐 讛谉 谞拽讘讜转 砖讛讝讻专讬诐 讜谞拽讘讜转讬讛诐 讛诐 讛诐 砖爪诪专讜 专讗讜讬 诇诇讘讜砖 讜讻讘专 讘讬讗专谞讜 砖讗讬谉 诪转谞讛 讝讜 谞讬转谞转 讗诇讗 讻讚讬 诇诇讘讜砖 讜讗讬谞讜 谞讜讛讙 讗诇讗 讘诪专讜讘讛 讻诪讜 砖讛讜讗 诪讘讗专 注讻砖讬讜 讜讻诪讛 讛讜讗 诪专讜讘讛 专"诇 讻诪讛 讻讘砖讬诐 讬讛讬讜 诇讜 讜讬讛讬讜 讞讬讬讘讬诐 讘专讗砖讬转 讛讙讝 讘讬转 砖诪讗讬 讗讜诪专讬诐 砖转讬诐 讗讘诇 诇讗 讗讞转 砖讛专讬 讙讝 爪讗谞讱 讻转讜讘 讜讗讬谉 讗讞转 谞拽专讗转 爪讗谉 讜讘讬转 讛诇诇 讗讜诪专讬诐 讞诪砖 讜讛诇讻讛 讻讚讘专讬讛诐 讜专' 讚讜住讗 诪讜住讬祝 注讜讚 诇讜诪专 砖讗祝 讘讞诪砖 讗讬谞讜 讞讬讬讘 讗诇讗 讗诐 讬砖 讙讬讝讛 讘讻诇 讗讞转 诪讛诐 诪砖拽诇 诪谞讛 讜讞爪讬 砖讻讱 砖讬注讜专讛 砖诇 驻讞讜转讛 诪谉 讛讙讬讝讜转 讜驻讞讜转 诪讻讗谉 讗讬谉 拽专讜讬讛 讙讬讝讛 讜讞讻诪讬诐 讗讜诪专讬诐 讞诪砖 专讞诇讜转 讙讝讜讝讜转 讻诇 砖讛讜 驻讬专砖讜 讘讙诪' 诪谞讛 讜驻专住 讘讬谉 讻诇诐 讜诇讗 诪谞讛 讘讬谉 注砖专讬诐 讜讞诪砖 住诇注讬诐 讻诪谞讛 住转诐 讛讗诪讜专 讘转诇诪讜讚 讗诇讗 诪谞讛 讘谉 讗专讘注讬诐 住诇注讬诐 砖讻谉 诪爪讬谞讜 诇驻注诪讬诐 讘诪砖谞讛 诪谞讛 砖讬砖 讘讜 讗专讘注讬诐 住诇注讬诐 讻诪讜 砖讬转讘讗专 讘讙诪' 讜讛诇讻讛 讻讞讻诪讬诐 讜谞诪爪讗 砖讻诇 讞诪砖 爪讗谉 砖讬砖 讘讞诪砖 讙讝讜转讬讛诐 诪砖拽诇 砖砖讬诐 住诇注讬诐 讞讬讬讘讜转 讘专讗砖讬转 讛讙讝 讜驻讬专砖讜 讘讙诪' 讚讜拽讗 砖讬讛讜 诪讞讜诪砖讜转 专"诇 砖转讛讗 讘讻诇 讗讞转 诪砖拽诇 讬"讘 住诇注讬诐 讛讗 讗诐 讛讬转讛 讘讗讞转 诪讛讜 驻讞讜转 诪讻谉 讗注"驻 砖讞讘专转讛 诪诪诇讗讛 讞住专讜谞讛 讗讜 讬讜转专 驻讟讜专讜转:



讝讛讜 讘讬讗讜专 讛诪砖谞讛 讜讻诇讛 注诇 讛爪讚 砖讻转讘谞讜 讛诇讻讛 讛讬讗 讜讚讘专讬诐 砖谞讻谞住讜 转讞转讬讛 讘讙诪' 讗诇讜 讛诐:



专讗砖讬转 讛讙讝 谞讜讛讙 讗祝 讘讟专驻讛 讗讘诇 诇注谞讬谉 诪注砖专 讘讛诪讛 讗讬谉 讛讟专驻讛 谞讻谞住转 诇讚讬专 诇讛转注砖专 讻诇诇:



讗注"驻 砖讘讬讗专谞讜 讘专讗砖讬转 讛讙讝 砖讛讜讗 谞讜讛讙 讘讟专驻讛 讗诐 讙讝讝 讗转 讛诪转讛 驻讟讜专 讜诪"诪 谞讜讛讙 讛讜讗 讘讻诇讗讬诐:



讛讘讻讜专 讗驻讬' 谞讜诇讚 讟专驻讛 拽讚讜砖 讜讛专讬 讛讜讗 诇讻讛谉 讜谞讻住讬 讻讛谉 讜讗诐 诇讗 谞讜讚注 讟专驻讜转讜 注讚 砖谞砖讞讟 讗诐 转诐 讛讬讛 讛注讜专 谞砖专祝 讜讛讘砖专 讬拽讘专 讜讗诐 讘诪讜诪讜 谞砖讞讟 讬拽讘专 讛讘砖专 讜讬讛谞讜 讛讻讛谞讬诐 讘注讜专讜 讻诪讜 砖讬转讘讗专 讘诪拽讜诪讜:



诪注砖专 讘讛诪讛 谞讜讛讙 讘讬谉 讘讝讻专讬诐 讘讬谉 讘谞拽讘讜转 讜讻谉 专讗砖讬转 讛讙讝 诪讛 砖讗讬谉 讻谉 讘讘讻讜专:



诪注砖专 讘讛诪讛 讗讬谞讜 谞讜讛讙 讗诇讗 讘讘拽专 讜爪讗谉 讜讻谉 专讗砖讬转 讛讙讝 讘讻讘砖讬诐 讜专讞诇讬诐 讜讘讻讜专 谞讜讛讙 讗祝 讘讘讛诪讛 讟诪讗讛 讜讘诇讘讚 讘讞诪讜专 讜讻谉 谞讜讛讙 讘讗讚诐 讜讻谉 诪注砖专 讘讛诪讛 讜专讗砖讬转 讛讙讝 讗讬谉 诇讛诐 诪拽讜诐 讗诇讗 讘驻砖讜讟讬诐 讗讘诇 诇讗 讘讘讻讜专讜转 讜讻谉 诇讗 讛讜拽讚砖讜 讗诇讜 讗诇讗 诇讗讞专 讛讚讘专 专"诇 诪转谉 转讜专讛 讜讛讘讻讜专讜转 讛讜拽讚砖讜 讘诪爪专讬诐:



讛讬转讜诐 讜讛讜讗 砖诪转讛 讗诪讜 注诐 诇讬讚转讜 拽讚讜砖 讘讘讻讜专讛 讗讘诇 讗讬谞讜 诪转注砖专 讻诪讜 砖讛转讘讗专 讜讘讻讜专讛 讜专讗砖讬转 讛讙讝 谞讜讛讙讜转 讘讜:



讛诇讜拽讞 讟诇讗讬诐 砖谞讜诇讚讜 讘砖谞讛 讝讜 讗讜 谞讬转谞讜 诇讜 讘诪转谞讛 驻讟讜专讬谉 诪谉 讛诪注砖专 注讚 砖讬讜诇讚讜 讘专砖讜转讜 讜讻谉 砖讜转驻讬谉 砖讛讘讬讗 讝讛 诪讗讛 讟诇讗讬诐 讜讝讛 诪讗讛 讟诇讗讬诐 讜谞砖转转驻讜 讘讛谉 讻诇 讗讜转诐 讛诪讗转讬诐 驻讟讜专讬诐 诪谉 讛诪注砖专 砖讻诇 讗讞讚 诪讛诐 讻诪讻讜专 讗讜 讻谞转讜谉 讜讘讻讜专讛 讜专讗砖讬转 讛讙讝 谞讜讛讙讬谉 讘讗诇讜 讛砖诇砖:



讘讻讜专 讘讛诪讛 讟讛讜专讛 讙讚讜诇讬 讛诪讞讘专讬诐 讻转讘讜 砖讗讬谞讜 谞讜讛讙 讗诇讗 讘讗专抓 讗祝 砖诇讗 讘驻谞讬 讛讘讬转 讜讙讚讜诇讬 讛讗讞专讜谞讬诐 砖讘住驻专讚 诪讙讬讛讬谉 注诇讬讛谉 讘讻讱 诇讜诪专 砖讛讜讗 谞讜讛讙 讗祝 讘讞讜爪讛 诇讗专抓 讜讝讛讜 砖讗诪专讜 讻讗谉 讘驻谞讬 讛讘讬转 讻诇讜诪专 砖讛讘讻讜专 谞讜讛讙 讗祝 砖诇讗 讘驻谞讬 讛讘讬转 诪讛 砖讗讬谉 讻谉 讘诪注砖专 讘讛诪讛 讜专讗砖讬转 讛讙讝 讜诪"诪 诇注谞讬谉 驻住拽 诪注砖专 讘讛诪讛 谞讜讛讙 讘讞讜爪讛 诇讗专抓 诪谉 讛转讜专讛 讗诇讗 砖讞讻诪讬诐 讙讝专讜 砖诇讗 诇注砖专 讘讞讜爪讛 诇讗专抓 讜诇讗 讗祝 讘讗专抓 讗诇讗 讘拽讬讜诐 讛讘讬转 讙讝专讛 砖诪讗 讬讗讻诇讜讛讜 讘转诪讬诪讜转 讜讗诐 注讘专 讜注砖专 讛专讬 讝讛 诪注砖专 讜讬讗讻诇 讘诪讜诪讜 讗讘诇 专讗砖讬转 讛讙讝 讻讘专 讘讬讗专谞讜 砖讗讬谉 谞讜讛讙 讘讞讜爪讛 诇讗专抓 讗诇讗 讘讗专抓 讗祝 砖诇讗 讘驻谞讬 讛讘讬转:



讛讘讻讜专 谞讻住讬 讻讛谉 注诇 讛讚专讱 砖讘讬讗专谞讜 诇诪注诇讛 讜讻谉 专讗砖讬转 讛讙讝 讗讘诇 诪注砖专 讘讛诪讛 讛专讬 讛讜讗 砖诇诪讬诐:



讘讻讜专 讗注"驻 砖诪爪讜讛 诇讛拽讚讬砖讜 讘驻讛 讜诇讜诪专 讛专讬 讝讛 拽讚讜砖 讗诐 诇讗 注砖讛 讻谉 拽讚讜砖 讛讜讗 诪讗诇讬讜:



诪注砖专 讗驻讬' 注砖专 讜讛拽讚讬砖 讘驻讛 讗讬谞讜 诪讜注讬诇 讗诇讗 讻讜谞住 讻诇 讛谞讜诇讚讬诐 诇砖谞讛 讝讜 诇讚讬专 讜驻讜转讞 驻转讞 拽讟谉 讜诪注诪讬讚 讗诪讜转讬讛谉 诪讘讞讜抓 讜讬讜爪讗讬谉 诇拽专讗转谉 讗讞讚 讗讞讚 讜注讜讘专讬诐 诪讗诇讬讛诐 转讞转 讛砖讘讟 讜诪讜谞讛 讜讛讬讜爪讗 注砖讬专讬 讘讬谉 讝讻专 讘讬谉 谞拽讘讛 讘讬谉 转诪讬诐 讘讬谉 讘注诇 诪讜诐 住讜拽专讜 讘住讬拽专讗 讜讗讜诪专 讛专讬 讝讜 诪注砖专 讜讗诐 诇讗 讗诪专 讛讜讗讬诇 讜讛讝讻讬专讜 注砖讬专讬 诪"诪 讛专讬 讝讛 拽讚讜砖 讜专讗砖讬转 讛讙讝 讗讬谉 讘讜 讗诇讗 讛驻专砖转讜:



讘讻讜专 讬讻讜诇 诇诪讻专讜 诇讻诇 讗讚诐 讗诐 谞驻诇 讘讜 诪讜诐 讜讗驻讬' 诇讗 谞驻诇 讘讜 诪讜诐 讬讻讜诇 诇诪讻专讜 诇诪讬 砖讗讜讻诇讜 讘拽讚讜砖转讜 讜讛诪注砖专 讗住讜专 诇诪讻专讜 转诐 诇注讜诇诐 讜讗祝 讘讘注诇 诪讜诐 讗住讜专 诪讚讘专讬 住讜驻专讬诐:



讛讘讻讜专 讜讻诇 拽讚砖讬 诪讝讘讞 讘讬谉 拽讚砖讬 拽讚砖讬诐 讘讬谉 拽讚砖讬诐 拽诇讬诐 讗住讜专讬谉 讘讙讬讝讛 讜注讘讜讚讛 砖谞讗诪专 诇讗 转讙讜讝 讘讻讜专 爪讗谞讱 讜诇讗 转注讘讜讚 讘讘讻讜专 砖讜专讱 讗注"驻 砖诇讗 讛讝讛讬专讛 转讜专讛 讗诇讗 讘讙讝转 讛爪讗谉 讜讘注讘讜讚转 讛砖讜专 讛讜讗 讛讚讬谉 讗诐 讙讝讝 讗转 讛砖讜专 讗讜 注讘讚 讘讘讻讜专 爪讗谉 砖讛讜讗 讞讬讬讘 讗诇讗 砖讚讘专 讛讻转讜讘 讘讛讜讜讛:





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 讜谞讬诇祝 爪讗谉 讻讜' 讜讗"转 讗"讻 讙讝"砖 诇"诇 讻讜' 注讻"诇 讻爪"诇:


讘讚"讛 砖讻谉 讬转讜诐 转讬诪讛 讻讜' 讜讘讘讻讜专 讛诪"诇 谞诪讬 讻讜' 注讻"诇 讻爪"诇:


讘讚"讛 诇驻谞讬 讘拽讜谞讟' 讻讜' 讜驻讬' 砖诪注砖专 诪拽讜讚砖 诇驻谞讬讜 讜诇讗讞专讬讜 讻讜' 注讻"诇 讜讛讬讬谞讜 砖讗诐 讗讜诪专 注诇 转砖讬注讬 砖讛讜讗 诇驻谞讬讜 注砖讬专讬 讜讻谉 讗诐 讗诪专 注诇 讬"讗 砖讛讜讗 诇讗讞专讬讜 注砖讬专讬 拽讚讜砖讬诐 讛诐 讜拽"诇:





诪讛专"诐

讚"讛 讘驻谞讬 讜讻讜' 讻讚诪驻专砖 讘讙诪' 讚讘讻讜专讜转 讘驻专拽 讘转专讗 讙讝讬专讛 诪砖讜诐 诇拽讜讞 讜讻讜'. 注"砖 讚祝 诇"讙 讚诇讗 拽讗讬 讛讗讬 讟注诪讗 讗诇讗 注讬拽专 讛讟注诐 讛讜讗 诪砖讜诐 讚讞讬讬砖讬谞谉 诇转拽诇讛 讻讚讗讬转讗 讛转诐:


讘转讜住' 讚"讛 砖讻谉 讬转讜诐 讜讻讜' 讛"诪 诇诪讬诪专 谞诪讬 讜讻讜'. 讘住驻专 讞"砖 讻转讜讘 砖讻讗谉 诪转讞讬诇 讚讘讜专 讞讚砖 讗讘诇 诇讬 谞专讗讛 砖讬砖 诇讛讙讬讛 讜讛"诪 讜讻讜':


讚"讛 诇驻谞讬 讜讻讜' 讜驻讬' 砖诪注砖专 诪拽讜讚砖 诇驻谞讬讜 讜诇讗讞专讬讜. 爪"注 诪讛 专"诇 讘讝讛 砖讗讬谉 诇讜诪专 砖专"诇 砖诪注砖专 诪拽讜讚砖 拽讜讚诐 讛驻专砖讛 讝讛 讗讬谞讜 讚讛讗 讚拽讗诪专 讘转专 讛讻讬 诪拽讜讚砖 专"诇 砖讘讻讜专 诪拽讜讚砖 诪专讞诐 诪砖讗"讻 讘诪注砖专 讗诇讗 谞专讗讛 砖专"诇 砖诪注砖专 讚讻诇 注砖讬专讬 注砖讬专讬 讛讜讗 拽讜讚砖 讗"讻 讬砖 拽讚讜砖讛 诇驻谞讬讜 讜诇讗讞专讬讜 砖讙讘讬 注砖讬专讬 讛专讗砖讜谉 讬砖 拽讚讜砖讛 诇讗讞专讬讜 砖讛注砖讬专讬 砖讗讞专讬讜 讙"讻 拽讜讚砖 讜讛注砖讬专讬 讛讗讞专讜谉 讬砖 拽讚讜砖讛 诇驻谞讬讜 讜拽"诇:





专砖"砖

讙诪专讗 讗讬 诪讛 转专讜诪讛 诪诪讬谉 注诇 砖讗"诪 诇讗 讻讜' 专讬"讗 诪砖讜诐 专' 讗诇注讗讬 讻讜' 讜讘讛"讗 转讜专诪讬谉 讻讜'. 转讬诪讛 讻讬讜谉 讚专' 讗诇注讗讬 注爪诪讜 讗诪专 讚诇讘"讛 转讜专诪讬谉 讗"讻 诪讗讬 驻专讬讱 讗诇讬讘讬' 讗讬 诪讛 转专讜诪讛 诪诪讬谉 注砖讗"诪 诇讗. 讜讝讛 讚讜讞拽 诇讜诪专 讚驻专讬讱 诇讚讬讚谉 讚谞讛讙讬谞谉 讻专' 讗诇注讗讬 讘专讛"讙 讻讚诇拽诪谉. 讜诇注谞讬谉 转专讜诪讛 讜讚讗讬 讛诇讻讛 讻转"拽 讚讬讚讬' 讚诇讗 谞讞诇拽讜 讘"讛 讘讝讛 讚讗"转 诪诪讬谉 注诇 砖讗"诪. 诇讻谉 讛"谞 诇讻讗讜专讛 讚讟"住 讻讗谉 讜爪"诇 讻诪讜 讚讗讬转讗 讘转讜住驻转讗 讚转专讜诪讜转 驻"讘 专讬"爪 诪砖讜诐 专' 讗诇讬注讝专 (讜讻谉 砖诐 讘驻"讗 讗讬转讗 专讬"爪 诪砖讜诐 专' 讗诇讬注讝专 转专讜诪转 讞专砖 讻讜' 讜讛讜讘讗 讻谉 讘讙诪专讗 讚砖讘转 (拽谞讙) 讜讘讬讘诪讜转 拽讬讙). 讜砖驻讬专 驻专讬讱 诪转"拽 讚专讬"爪 讚诪住转诪讗 诇"驻 专' 讗诇注讗讬 注诇讬'. 讗讘诇 诪"诪 拽砖讛 讚讛讗 住转诐 诪转谞讬转讬谉 讘驻"讘 讚转专讜诪讜转 诪"讚 讻讜讜转讬' 讚专讬"爪 诪砖讜诐 专"讗 讗诇讬讘讗 讚讘"讛 讚转讜专诪讬谉 讚转谞谉 讛转诐 讻诇 诪讬谉 讞讟讬诐 讗讞讚 讻"诪 转讗谞讬诐 讻讜' 讗讞讚 讜转讜专诐 诪讝注"讝 讜注"砖 讘专"砖 讜砖谞"讗. 讜注讜讚 砖诐 讘诪"讜 讝讛"讻 讻讜' 讜讻诇 砖讗讬谞讜 讻诇讗讬诐 讘讞讘专讜 转讜专诐 讻讜'. 讜注讜讚 讚讘转讜住驻转讗 砖诐 讗讬转讗 讚转"拽 讚专讬"爪 诪砖讜诐 专"讗 讗讬转 诇讬讛 讚转讜专诪讬谉 诪谉 转讗谞讬诐 砖讞讜专讜转 注诇 诇讘谞讜转 讜讻谉 讘讘' 诪讬谞讬 讞讟讬诐. 讜讗诐 讛讬讗 讙讬' 讗诪讬转讬转 讜讚诇讗 讻讙讬' 住驻专讬谞讜 讻讗谉. 转诪讜讛 讟讜讘讗 诪讗讬 驻专讬讱 讛讻讗: 注"讻 谞诇注"讚 讚讘转"拽 爪"诇 讻讗谉 讻讙讬' 讛转讜住驻转讗 讚转讜专诪讬谉 诪讝注"讝 讜讻住转诪讬 讚诪转谞讬转讬谉 讚转专讜诪讜转 砖讛讘讗转讬. 讜讘讚专讬"爪 诪砖讜诐 专' 讗诇注讗讬. (讻讙讬' 砖诇驻谞讬谞讜 讜诇讗 讻讙讬' 讛转讜住' 专' 讗诇讬注讝专) 爪"诇 讗讬驻讻讗 讘砖"讗 转讜专诪讬谉 讜讘讛"讗 讗讬谉 转讜专诪讬谉 (讚诇讙讬' 砖诇驻谞讬谞讜 转讬拽砖讬 讜讻讬 讟注诪讗 讚讘"砖 讗转讬 诇讗砖诪注讬谞谉 讻讚驻专讬讱 讛讙诪专讗 讘砖讘转 (拽诇讛). 讜转讬专讜抓 讛转讜住' 讘讻讝讛 讘注讬专讜讘讬谉 住驻"拽 讘讚"讛 讗专"讛 讜讛讘讬讗讜 讻讝讛 诪讙诪专讗 讚住讜祝 讬讘诪讜转. 谞专讗讛 讚诇讗 砖讬讬讱 讝讛 讗诇讗 注诇 讗诪讜专讗 讗讘诇 诇讗 注诇 转谞讗). 讜讛砖转讗 驻专讬讱 讻讗谉 砖驻讬专 诪专' 讗诇注讗讬 讙讜驻讬' 讜谞讻讜谉 讘住"讚: 讜谞驻诇讗转讬 注诇 讛专诪讘"诐 砖讘驻"讛 诪讛"转 讛"讙 驻住拽 讻诇 诪讬谉 讞讟讬诐 讗讞讚 讻"诪 转讗谞讬诐 讻讜' 讗讞讚 讜讘驻"讬 诪讛诇' 讘讻讜专讬诐 讛诇讬"讗 讻转讘 讛讬讜 讘' 诪讬谞讬 讙讬讝讜转 讻讙讜谉 讙讬讝讛 诇讘谞讛 讜讙讬讝讛 砖讞讜诪讛 讻讜' 讝讛 谞讜转谉 诇注爪诪讜 讜讝"谞 诇注爪诪讜. 讜讛讻"诪 讘住讬讜诐 讚讘专讬讜 讻' 讚诇讗 讙专注讬 诪转讗谞讬诐 砖讞讜专讜转 讜诇讘谞讜转 讚讞砖讬讘 讛转诐 转专讬 诪讬谞讬 诇注谞讬谉 转专讜诪讛 转诪讜讛 讚诪讝讻讛 砖讟专讗 诇讘讬 转专讬 讜爪注"讙: 讜讗讙讘 注讬讜谞讬 专讗讬转讬 讘讘讗讜专讬 讛讙专"讗 诇讗讜"讞 住讬' 专讻"讛 住拽"讬 砖讻' 讜讝"诇 讜讙诐 讗讬谉 专讗讬讛 诪驻' 专讛"讙 讚拽讗诪专 砖诐 讘' 诪讬谞讬诐 砖讞讜驻讜转 讜诇讘谞讜转 讚砖诐 拽讗诪专 诇讚讘专讬 讛住"讚 讻讜' 注"砖. 讜讛讜讗 转诪讜讛 讚讛诇讗 诪住讬拽 砖诐 讚诪转谞讬转讬谉 讚诇讗 讻专' 讗诇注讗讬 诪砖诪注 讚诇讚讬讚讬' 讚讬诇讬祝 专讛"讙 诪转专讜诪讛 讚诪讬谉 注诇 砖讗"诪 诇讗. 讛"谞 讚讗讬谉 诪驻专讬砖讬谉 诪砖讞讜驻讜转 讗诇讘谞讜转 讗讜 讗讬驻讻讗 诪砖讜诐 讚转专讬 诪讬谞讬 谞讬谞讛讜. 讜讻谉 讛"诇 诇讚讞讜转 讚讘专讬讛诐 讚讛诇讗 拽讬"诇 讻住转诪讬 诪转谞讬转讬谉 讚转专讜诪讜转 砖讛讘讗转讬 讚讛讻诇 诪讬谉 讗讞讚 讜爪注"讙:



专砖"讬 讚"讛 讟专驻讛 讗讬谞讛 讘讻诇诇 诪转谞讜转 讚讻转讬讘 讜谞转谉 诇讻讛谉 讜诇讗 诇讻诇讘讜. 讻爪"诇 讜讻"讛 讘专"谉. 讜讬砖 诇转诪讜讛 讚砖讘拽讬 讚专砖讛 讚住驻专讬 诪讗转 讝讜讘讞讬 讛讝讘讞 驻专讟 诇讟专驻讛 讜谞拽讟讬 讚专砖讛 诪诇讘讬讬讛讜. 讜谞"诇 讚住转诐 住驻专讬 专"砖 住谞讛讚专讬谉 (驻讜) (讜讻谉 住转诐 砖诐 讘驻讬住拽讗 拽住"讜 讚专讛"讙 讗"谞 讘讟专驻讛 讻讜讜转讬') 讜讛讜讗 讗讝讬诇 诇砖讬讟转讬' 讘讻"诪 讚砖讞讬讟讛 砖讗讬谞讛 专讗讜讬讛 诇"砖 砖讞讬讟讛 讜讬诇讬祝 诇讛 诪讜讟讘讜讞 讟讘讞 讜讛讻谉 诇注讬诇 (驻讛) 注"砖 (讜讚诇讗 讻讛诪驻专砖 讝"讗 砖讘讚讗 诪诇讘讜 拽专讗 讚讜讝讘讞转 讜讗讻诇转). 讜诇讻谉 讛讜爪专讻讜 诇诇讬诪讜讚 讗讞专 诇专讘谞谉 讚专"砖. 讜讙诐 讬"诇 讚讗祝 讛住驻专讬 诇讗 讬诇讬祝 诪谉 讝讜讘讞讬 讛讝讘讞 讗诇讗 讚住诪讬讱 讗讚专砖讛 讚讜谞转谉 诇讻讛谉 讻驻专砖"讬 讜讛专"谉. 讜讻诪讜 讘专讛"讙 讚讗诪专 专讗砖讬转 讙讝 驻专讟 诇讟专驻讛. 讜讻讗谉 诪住拽讬谞谉 诪砖讜诐 讚讬诇讬祝 爪讗谉 爪讗谉 诪诪注砖专:



专砖"讬 讚"讛 讛"讙 讗讚专讘讛 讜讚"讛 讜讛谞讱 谞驻讬砖谉. 爪"诇 讚讘讜专 讗讞讚:



讘讗"讚 讘讬转讜诐 讗注"驻 砖诪转讛 讗诪讜 拽讜讚诐 诇讬讚转讜 讻讙讜谉 讝讛 驻讬专砖 诇诪讬转讛 讻讜'. 讛谉 讘' 讚讘专讬诐 讚住转专谉 讗讛讚讚讬 注讬' 诇注讬诇 (诇讞 讘). 讜谞"诇 诇讛讙讬讛 讘砖注转 诇讬讚转讜 讻诇砖讜谞讜 诇注讬诇 讘专"驻 讛讝专讜注 讚"讛 转讗诪专 讘拽讚砖讬诐:



讘住讛"注 讚谞讗讻诇 讛讜讗 诇讘注诇讬诐 讻砖诇诪讬诐. 注讚讬驻讗 讛诇"诇 讚讗驻讬' 讞讝讛 讜砖讜拽 讗讬谉 谞讬转谞讬谉 诪诪注砖专 诇讻讛谉:



转讚"讛 砖讛诪转谞讜转. 讜讗"转 讜诇讬转谞讬 谞诪讬 讛讗 讚转谞讬讗 诇注讬诇 讻讜'. 讛讜讗 讘住讜祝 讚' 拽诇讙. 讜讘转讜讬"讟 讛讜讙讛 讛讗 讚转谞谉 讻讜'. 讜讗讜诇讬 转诇诪讬讚 讟讜注讛 讛讜讗 砖讛讙讬讛 讻谉. 讚注讬拽专 讻讜讜谞转诐 诇住讬讜诪讗 讚讝讛 讞讜诪专 讘讝专讜注 讻讜' 讚讗讬转讗 讘讘专讬讬转讗 砖诐. 讜讘诪转谞讬转讬谉 诇讬转讗:



转讚"讛 砖讻谉. 转讬诪讛 讻讜' 砖诇讗 讬谞讛讜讙 讬转讜诐 讘专讛"讙. 诇讻讗讜专讛 讙诐 诇拽讜讞 诪爪讬谞讜 诇诪讬诇祝 砖诇讗 讬谞讛讙 讘专讛"讙. 讘砖诇诪讗 砖讜转驻讜转 讬"诇 讚诇"诪 诇驻讟讜专讗 讚讗"讻 讙讝 爪讗谞讱 诇诪注讜讟讬 砖讜转驻讜转 注讜讘讚 讻讜讻讘讬诐 诇"诇:





讛讙讛讜转 讬注讘"抓

转讚"讛 讻专讘讬 讗诇注讗讬 讜讻讜壮 讜讛"讛 讘诪转谞讜转 谞"讘 爪"注 讛讗 转谞谉 讞讜诪专 讘诪转谞讜转 讜讛讜"诇 诇诪谞拽讟讬 专讘讜转讗. 讜谞"诇 讗注"讙 讚诪"讛 讗讬谉 诪转谞讜转 谞讜讛讙讜转 讘讞"诇 讻转专讜诪讛 讚诇注讬诇 诪讬讛讜 诪谞讛 诪讛 转专讜诪讛 谞讜讛讙转 讘讞讜"诇 谞诪讬 诪讚专讘谞谉 讻讘砖诇讛讬 讻讚讬 住驻"讚 讚讘讬爪讛 讛"谞 诪转谞讜转 讚讻讜讜转讬'. 讗讞诪讬专讜 讜注诇诪讗 谞讛讬讙 拽讜诇讗:


讘讗"专 讜诇讗 诪爪讬 诇诪讬诪专 讜爪讜讜谞讜. 谞状讘 诇讗 谞转讬讬砖讘 诇讬 驻讬专讜砖 讝讛 讚讗诐 诇讗 谞爪讟讜讛 诇讟讘讜诇 拽讜讚诐 砖讟讘诇 讛讬讗讱 讬转讻谉 砖讬讗诪专 讜爪讬讜谞讜 注诇 讛讟讘讬诇讛 讗讞专 砖讻讘专 讟讘诇. 讜诪讗讬 讚拽"诇 讛讬讻讬 诪爪讬 诇诪讬诪专 讜爪讜谞讜 讻诇 讝诪谉 砖诇讗 讟讘诇 讚讗讻转讬 诇讗讜 讬砖专讗诇 讛讜讗. 诇拽"诪 讚讻讬讜谉 砖拽讘诇 注诇讬讜 诇讛转讙讬讬专 讜讙诐 讻讘专 注砖讛 诪注砖讛 讙讚讜诇 砖诪诇 诪注转讛 讜讚讗讬 诪爪讜讜讛 诇讛砖诇讬诐 讞讜讘转讜 诇注砖讜转 讛诪讜讟诇 注诇讬讜 讻诇 讛诪爪讟专讱 讗诇 讛谞讻谞住 转讞转 讻谞驻讬 讛砖讻讬谞讛:





讞讬讚讜砖讬 讞转"住

砖讞讜驻讜转 讜诇讘谞讜转 讛拽砖讛 专砖讘"讗 讛讗 专' 讗讬诇注讬 讗诪专 诇讘讬转 讛诇诇 讻诇 诪讬谉 讞讟讬诐 讗' 讛诐. 讜讬"诇 讚讗讬谉 专讗讬' 诪讞讟讬诐 诇讙讬讝讛 讗注"讙 讚讻诇 诪讬谉 讞讟讛 讗' 诪"诪 讗讬谉 讻诇 诪讬谉 爪诪专 讗' 讜讻谉 驻住拽 专诪讘"诐 讚讻诇 诪讬谉 讞讟讬诐 讗'. 讜讘爪诪专 驻住拽 讗讬谉 诪驻专讬砖讬谉 诪砖讞讜驻讜转 讜诇讘谞讜转 讝注"讝 讜诇讗 注讜讚 讗诇讗 砖讻' 讻谉 讙诐 讘讝讻专讬诐 讜谞拽讘讜转 砖讗讬谉 诪驻专讬砖讬谉 讘讝讛 诪讝讛 注诇 讝讛 讜谞"诇 讚诇诪住拽谞讗 诇拽诪谉 拽诇"讝 注"讗 讻讘砖讬诐 砖爪诪专 拽砖讛 驻讟讜专讬诐 诪专讗砖讬转 讛讙讝 诪驻谞讬 砖讗讬谉 专讗讜讬 诇讛转讞诪诐 讗"讻 注讻"驻 讬砖 讛驻专砖 讘讬谉 讚专讻讬讱 讜讚讗砖讜谉 讗注"讙 讚讗讬谞诐 拽砖讬诐 讻诇 讻讱 砖诇讗 讬讛讬讜 专讗讜讬 诇讛转讞诪诐 诪"诪 转专讬 诪讬谞讬 讛讜讛. 讜讘讝讛 讬转讬砖讘 讛讬讟讘 讚讘专讬 专诪讘"诐 注讻"诪 讜注讬讬谉 转"讞 诪"砖:


注爪讛 讟讜讘讛 拽诪"诇 谞"诇 诪"诪 诪砖谞转讬谞讜 讚讬谞讗 拽讗诪专讜 讝讛 谞讜转谉 诇注爪诪讜 讚讛诇讜拽讞 诪讞讜讬讬讘 诇诪讻讜专 诇讛诪讜讻专 诪爪诪专 砖诇讜 讻讚讬 诇讬转谉 诇讻讛谉:


讻专' 讗讬诇注讬 讘专讗砖讬转 讛讙讝. 注讬讬谉 专"谉 砖讛住讘讬专 住讘专讜转 讗诪谞讛讙讗 砖讛谞讛讬讙讜 讻专' 讗讬诇注讬 讜讻讬讜谉 砖谞讬转谉 专砖讜转 讙诐 讗谞讬 讗讜诪专 讬注谉 讘住' 讛讞谞讜讱 诪砖诪注 讚转诇讬' 讘讘驻谞讬 讛讘讬转 讜砖诇讗 讘驻谞讬 讛讘讬转 讜讛拽砖讛 诪注讬谉 讞讻诪讛 讚讛讗 讘讝讛 讗讬谉 砖讜诐 驻诇讜讙转讗 讗诇讗 讘讗专抓 讜讘讞"诇. 讜诇讻讗讜专讛 讬"诇 住讘讬专讗 诇谉 讻讬讜谉 讚讻转讬讘 诇注诪讜讚 诇砖专转 讘讝诪谉 讚讗讬讻讗 砖讬专讜转 讗讬谉 讘讝诪谉 讚诇讬讻讗 砖讬专讜转 诇讗 讜注讜讚 诇驻诪"砖 专诪讘"诐 讚讛拽讘"讛 谞转谉 诇讻讛谞讬诐 诇讞诪诐 讜讬讬谞诐 讜砖诪谞诐 讘转专讜诪转 讚讙谉 转讬专讜砖 讜讬爪讛专 讜讘砖专 诇讗讻讜诇 诪诪转谞讜转 讝专讜注 诇讞讬讬诐 讜拽讬讘讛 讛讝诪讬谉 诇讛诐 诪诇讘讜砖讬讛诐 诪专讗砖讬转 讛讙讝 讜诪讜爪讗 讻住祝 诇砖讗专 爪专讻讬讛诐 诪讞专诪讬诐 讜砖讚讛 讗讞讜讝讛 讻讬讜谉 砖讗讬谉 诇讛诐 讞诇拽 讜谞讞诇讛. 讜讗"讻 讘讝诪谉 讚诇讬讻讗 讞诇拽 讜谞讞诇讛 讘注讜"讛 诇讻诇 讬砖专讗诇 讘砖诇诪讗 讗讜转谉 诪转谞讜转 讚讟讘诇讬 讻讙讜谉 转专讜诪讜转 讜诪注砖专讜转 注"讻 爪专讬讻讬诐 诇讬转谉 诇讛转讬专 讛讟讘诇 讗讘诇 讗讜转谉 砖讗讬谞谉 讗诇讗 诪转谞讜转 诇讛讞讬讜转 讛讻讛谉 诪讗讬 讗讜诇诪讬 讚讬讚讬' 诪砖讗专讬 讬砖专讗诇. 讜注讜讚 讚讻' 讛专"讬 拽讜专拽住 讛讘讬讗讜 讻"诪 讚诇驻讬 讛谞"诇 砖讛拽讘"讛 专爪讛 诇讬转谉 诇讛诐 讘讙讚讬诐 诇诇讘讜砖 讗"讻 讗驻讬' 谞讜爪讛 砖诇 注讝讬诐 谞诪讬 讜转讬' 讚讜拽讗 讘讗讜转谉 讘讙讚讬诐 砖专讙讬诇讬诐 讘讛诐 讜讞砖讜讘讬诐 讘注讬谞讬讛诐 讛讬讬谞讜 讗讘谞讟 诇砖专转 注"砖 讗"讻 讘讝讛"讝 诇讬讻讗 讻诇 讛谞"诇 讛讬讜 诇谞讜 诇讜诪专 砖驻讟讜专讬诐 讻专' 讗讬诇注讬 讗讱 讗讚专讘讛 谞讬诇祝 诇讛讞诪讬专 诪转专讜诪讛 讗讜 诪讛拽讬砖讗 讗讜 谞转讬谞讛 谞转讬谞讛 砖谞讜讛讙 讙诐 讘讝讛"讝 注"讻 诪讞讜讬讬讘 讘讝讛"讝 讘诪转谞讜转 讜讙讝. 讗讱 讘讞"诇 讘讝讛"讝 驻讟讜专 诪诪"谞 讗讬 诪砖讬专讜转 讬诇驻转 驻讟讜专 讘讝讛"讝 讗驻讬' 讘讗"讬 讗讬 诪转专讜诪讛 讬诇驻转 驻讟讜专 讘讞"诇 讗驻讬' 讘讝诪谉 讛讘讬转 讜讗"讻 讘讞"诇 讘讝讛"讝 驻讟讜专 诪诪"谞. 讜讚注 讚讘专讬 诪讛专"讬 拽讜专拽住 讚讗讘谞讟 讛讜讗讬诇 讜专讙讬诇讬诐 讘讛诐 讛讻讛谞讬诐 讞砖讜讘 讛讜讗 讘注讬谞讬讛诐 讝讛 谞讜讟讛 诇讚讘专讬 专讘 讘诪住' 砖讘转 讬讜讚 注"讘 诪讬诇转讗 讗诇讘讜砖讬讛讜 讬拽讬专讗 讜注驻"讬 讛谞"诇 讬砖 诇讬讬砖讘 讻诇 讛诪讗诪专 讛讛讜讗 讜讘讚专讜砖 讬砖 诇讛讗专讬讱 讜驻讛 讗拽爪专. 诪讬讛讜 诇诪"讚 住"驻 讛讝专讜注 讚诪转谞讜转 谞讬转谉 诇驻谞讞住 讘砖讻专讜 讗"讻 讗讬谉 诇讞诇拽 讘讬谉 讝诪谉 诇讝诪谉 讜讘讬谉 诪拽讜诐 诇诪拽讜诐 讜讗"讻 转诇讬' 讘驻诇讜讙转讗 讚讛谞讬 转谞讗讬 讛谞"诇 讜拽"诇:


讛讗 诪谞讬 专"砖 讚转谞讬' 专"砖 驻讜讟专 讟专讬驻讛 诪专讗砖讬转 讛讙讝 诇驻诪"砖 讛诪专讚讻讬 讙讘讬 诪转谞讜转 讚讛砖讜讞讟 讗爪诇 谞讻专讬 砖讗诐 转讛讬' 讟专驻讛 讬讛讬' 讛讘讛诪讛 诇谞讻专讬 驻讟讜专 诪诪转谞讜转 诪驻谞讬 砖讗讬谞讜 诪讘讜专专 讘砖注转 砖讞讬讟讛 砖讛讬讗 讘讛诪转 讬砖专讗诇 讜讗讬 诪砖讜诐 专讜讘讗 讗讬谉 讛讜诇讻讬谉 讘诪诪讜谉 讗讞专 讛专讜讘 诇讗 砖讬讬讱 讛讻讗 诇讜诪专 讚诇驻讟专 讻诇 专讗砖讬转 讛讙讝 讚诇诪讗 讟专驻讛 讛讜讗 讜讗讬谉 讛讜诇讻讬谉 讘诪诪讜谉 讗讞专 讛专讜讘 诇驻诪"砖 诇注讬诇 讘驻' 讛讝专讜注 讚讚讘专讬诐 讛诇诇讜 诇讗 谞讗诪专讜 讗诇讗 讘诪转谞讜转 讚讻转讬讘 讝讜讘讞讬 讛讝讘讞 讜讚专砖 住驻专讬 砖讬讛讬讜 诪讘讜专专 讘砖注转 讝讘讬讞讛 讻诪"砖 驻专"讞 住讬' 住"讗 讜住"诇 诇诪专讚讻讬 讻讬讜谉 讚讘注诇诪讗 讗讬谉 讛讜诇讻讬谉 讘诪诪讜谉 讗讞专 讛专讜讘 砖"诪 专讜讘讗 诇讗 讛讜讛 讘讬专讜专 讙诪讜专 讗"讻 讛讻讗 诇讗 诪讬拽专讬 诪讘讜专专 讘砖注转 讝讘讬讞讛. 讗讘诇 讛讻讗 讘专讗砖讬转 讛讙讝 诇讗 讘注讬谞谉 诪讘讜专专 讘砖注转 讙讬讝讛 讗"讻 砖驻讬专 住诪讻讬谞谉 讗专讜讘 讘讛诪讜转 讻砖专讜转 讜诇讗 砖讬讬讱 讛讻讗 讗讬谉 讛讜诇讻讬谉 讘诪诪讜谉 讗讞专 讛专讜讘 讻讬讜谉 讚讗转诪讜诇 讗讻诇谞讜 诪讞诇讘讛 讜讻讘专 讛讞诇讟谞讜 砖讛讬讗 讻砖专讛 注诪"砖 诇注讬诇 讘讝讛 诇讛专讘 讛讙讗讜谉 诪讛' 诪讗讬专 讗讘讚拽"拽 讗专诪讜讟 讗诪专 讘驻砖讬讟讜转 讚诇讗 讗诪专讬谞谉 讻谉 讗诇讗 讘住驻拽 讗诐 讛讘讛诪讛 砖诇 谞讻专讬 讗讜 砖诇 讬砖专讗诇 讗讘诇 讘砖诇 讬砖专讗诇 讘讜讜讚讗讬 讜住' 讻砖专讛 讜住' 讟专驻讛 砖驻讬专 讛讜诇讻讬谉 讗讞专 讛专讜讘 讜讗讬 诪砖讜诐 讞讝拽转 诪诪讜谞讜 砖诇 讬砖专讗诇 诇讜诪专 讗讬谉 讛讜诇讻讬谉 讘诪诪讜谉 讗讞专 讛专讜讘 诇讝讛 谞讗诪专 爪讚拽 诪砖诇讱 讜转谉 诇讜 讚讗讬谉 诪讜注讬诇 讞讝拽转 诪诪讜谞讜 砖诇 讘注讛"讘 谞讙讚 讛注谞讬:


诪"讟 讚专"砖 讬诇讬祝 谞转讬谞讛 谞转讬谞讛 诪诪转谞讛. 爪"诇 讚讛讜讛 住"讚 讚讛讙讝"砖 诪讜驻谞讛 讜诇讗 诪讬讚专砖讗 诇砖讜诐 讚讘专 讗诇讗 诇讻讱 讚讗诇转"讛 拽' 讗讬讱 讗驻砖专 诇诪讬诇祝 诪诪转谞讜转 讗讟讜 讛转诐 讟专讬驻讜转 诪诪讜注讟. 讛诇讗 诇讗 讻转讬讘 讗诇讗 转转谉 诇讜 讛专讗讜讬 诇讜 讜诇讗 诪讛 砖讗讬谞讜 专讗讜讬 诇讜 讜诪诪讬诇讗 讗讬诪注讟 讟专驻讛 讗"讻 讘讙讝 谞诪讬 转转谉 诇讜 讜诇讗 诪讛 砖讗讬谞讜 专讗讜讬 诇讜 讻讙讜谉 爪诪专 拽砖讛 讜讻讚讜诪讛 讜诪谞"诇 诇诪注讟 讙讝 讟专驻讛 讗注"讻 讛讜讛 住"讚 讚讙讝"砖 诪讜驻谞讛 专拽 诇讻讱 讜注"讻 讛拽讬砖谉 讛讻转讬讘 讜注诇 讝讛 驻专讬讱 讗"讻 诪"讟 谞讛讙 讘讞"诇 讗讚专讘讗 讛"诇 诇诪讬诇祝 诪讙讝"砖 诇诪讬驻讟专 讞"诇 讜诪诪讬诇讗 讗讬谞讛 诪讜驻谞讛 诇诪注讟 讟专驻讛 讜注"讻 讞讝专 讘讜 讜诪住讬拽 诇讗 拽讬讘诇 讻诇诇 讙讝"砖 讚谞转讬谞讛 讗诇讗 讙讝"砖 讚爪讗谉. 讜讘讝讛 诪讬讜砖讘 诪讛 砖拽' 诇讬 讗讛专诪讘"诐 讚驻住拽 讻专讘谞谉 讚诪讞讬讬讘 讟专驻讛 讜拽' 讗诪讗讬 谞讛讬 讙讝"砖 讚爪讗谉 爪讗谉 诇讗 讙诪专讬谞谉 诪"诪 谞转讬谞讛 谞转讬谞讛 谞讙诪讜专 讚讛讗 专诪讘"诐 驻住拽 讻专' 讗讬诇注讬 讚讗讬谞讜 谞讜讛讙 讘讞"诇. 讜诇讛谞"诇 谞讬讞讗 讜讛讬讗 讛谞讜转谞转 讛讜讗讬诇 讜住"诇 谞转讬谞讛 诇诪注讟 讞"诇 讜诇讗 讗讬讬转专 讙讝"砖 砖讜讘 讗讬谞讜 讬讻讜诇 诇诪注讟 讻拽讜砖讬转讬谞讜 讛谞"诇. 讗诪谞诐 讘专诪讘"诐 驻"讟 诪讘讻讜专讬诐 诪砖诪注 讚讟专驻讛 讞讬讬讘 谞诪讬 讘诪转谞讜转 讜讻谉 诪砖诪注 讘专讗讘"讚 砖诐 讚诇讗 诪诪注讟 讗诇讗 谞讜讞专 讜诪注拽专 讜讻谉 讛讜讗 诇讛讚讬讗 讘转讜住' 专驻"讟 讚讞讜诇讬谉 讚诪"砖 专砖"讬 转转谉 诇讜 讗讬谞讜 驻住讜拽 讗讱 讜谞转谉 诇讻讛谉 讜讻谉 诪讬讬转讬 专"谉 专"驻 专讗砖讬转 讛讙讝 讜爪"注 讘转讜住' 驻住讞讬诐 诇"讙 注"讗 诪讘讜讗专 讚讗讬住讜专 讗讻讬诇讛 砖诪讜转专 讘讛谞讗讛 谞诪讬 诪讬拽专讬 谞转讬谞讛 专拽 讘转专讜诪讛 诪讬讜转专 诇讜 讜诇讗 诇讻诇讘讜 讗讘诇 讛讻讗 诇讻讛谉 讗讬谞讜 诪讬讜转专 诇讻谉 诪讬讬转讬 讘"讬 诪住驻专讬 讝讜讘讞讬 讛讝讘讞 讜讛讬讬谞讜 诇诪"讚 砖讞讬讟讛 砖讗讬谞讛 专讗讜讬' 诇讗 砖诪讛 砖讞讬讟讛 讗讘诇 诇诪讗讬 讚专讗讛 专讘讬 讚讘专讬讜 砖诇 专"诪 讘讻讬住讜讬 讛讚诐 讚砖诪讛 砖讞讬讟讛 讜讛"讛 讘诪转谞讜转 讗"讻 诇专讘谞谉 讘讬谉 诪转谞讜转 讘讬谉 专讗砖讬转 讛讙讝 谞讜讛讙 讘讟专讬驻讜转 讜砖"住 讚砖诪注转讬谉 讜讚谞讚讛 谞"讗 注"讗 砖拽诇讗 讜讟专讬' 讘注诇诪讗 讛讜讗 注讬讬谉:


讗诇诪讛 转谞谉 专讗砖讬转 讛讙讝 谞讜讛讙 讘讗专抓 讜讘讞"诇. 谞"诇 诪砖讜"讛 讗诪专讬谞谉 诇拽诪谉 专"驻 砖诇讜讞 讛拽谉 讚转谞讬 讘讞"诇 讘专讗砖讬转 讛讙讝 诇讗驻讜拽讬 诪讚专' 讗讬诇注讬 讜诇讗 拽讗诪专 讘诪转谞讬转讬谉 讻谉 诪砖讜诐 讚讛讻讗 讛讜讛 住讚"讗 诪讚诇讗 转谞讬 讞讜诪专 讜讻讜' 讚谞讜讛讙 讘讟专驻讛 讜讛讜讛 住讚"讗 讚讬诇讬祝 谞转讬谞讛 谞转讬谞讛 讜诪诪讬诇讗 诇讗 谞讛讙 讘讞"诇 拽诪"诇 诇讗驻讜拽讬 诪讚专' 讗讬诇注讬 讜讗驻"讛 讗讬谞讜 谞讜讛讙 讘讟专驻讜转 诪讙讝"砖 爪讗谉 爪讗谉 讜诪讬讜砖讘 拽' 诪讛专砖"讗 讗驻讬专砖"讬 专"驻 讛讝专讜注 注"砖. 讜讝讛 住讜转专 拽爪转 诇诪"砖 诇注讬诇 讘讚讘讜专 讛住诪讜讱 讘讚注转 讛专诪讘"诐:


驻专讟 诇讟专驻讛 砖讗讬谞讛 注讜讘专转 诇注讬诇 专"驻 讗"讟 讻转讘转讬 讚谞讞转讻讜 专讙诇讬' 诪讗专讻讜讘讛 讜诇诪讟讛 讻讬讜谉 砖专讗讜讬 诇讘讬诇讛 注"讬 砖驻讜驻专转 砖诇 拽谞讛 讜转讛讬' 注讜讘专转 诪讬拽专讬 讬讻讜诇 诇注讘讜专 转讞转 讛砖讘讟 诪砖讗"讻 诪讗专讻讜讘讛 讜诇诪注诇讛 砖讗讬谞讛 讞讬' 讬讘"讞 注讬讬谉 讛讱 砖驻讜驻专转 砖诇 拽谞讛 诇注讬诇 谞"讝 注"讘. 讗讱 讛讻讗 讘砖诪注转讬谉 诇专"砖 讚讚专讬砖 讟注诪讗 讚拽专讗 讜专讗讬转讬 讘住' 讛讞谞讜讱 讛住讘讬专 砖讛拽讘"讛 专爪讛 砖讬讛讬讜 讛注砖讬专讬 拽讜讚砖 讻诪讜 注"讬 讙讜专诇 砖讬注讘专讜 讝讗"讝 讜讻诇 讛讬讜爪讗 讘讗讞专讜谞讛 讛讬讗 拽讜讚砖 讜讛讬讬谞讜 讟注诪讗 诇驻注"讚 讘讻诇 砖讗讬谞讛 注讜讘专转 讻讛讜讙谉 讛讬讗 诪诪讬诇讗 转砖讗专 讘讗讞专讜谞讛 讜诇讗 讬讛讬 讻诪讜 讙讜专诇. 讜讗"讻 讛"讛 诪讗专讻讜讘讛 讜诇诪讟讛 讜砖驻讜驻专转 砖诇 拽谞讛 诪"诪 诪转注爪诇转 讘讛注讘专转讛 讜砖驻讬专 讻' 转讜住' 讘砖诪注转讬谉 讚诇专"砖 讗讛"谞 讚讙诐 诪谉 讛讗专讻讜讘讛 讜诇诪讟讛 讗讬谞讛 谞讻谞住转 诇讚讬专 诇讛转注砖专. 注专"驻 讛讝专讜注 转讜住' 讚"讛 转讬转讬 讜讻讜' 讜诪"砖 砖诐 讘讞讬讚讜砖讬谞讜:


讛砖讜讟祝 讗转 讛专讞诇讬诐. 讛专诪讘"诐 驻住拽 讻专讘谞谉 讚转讜诇砖 讘讬讚 讞讬讬讘 讘专讗砖讬转 讛讙讝 注讻"诪 讜诪诪讬诇讗 讛"讛 讛砖讜讟祝 讜爪注"讙 讗"讻 专讬砖 驻专拽讬谉 讚驻专讬讱 诇诪讛 诇讬 拽专讗 诇诪注讟 拽讚砖讬诐 讛讗 讗住讜专 讘讙讬讝讛 讜注讘讜讚讛 讜诪讗讬 拽讜砖讬讬' 讛讗 讗爪讟专讬讱 诇诪注讟 讛转讜诇砖 讘讬讚 讚诪讜转专 讘拽讚砖讬诐 讜专诪讘"诐 驻住拽 驻"讗 诪诪注讬诇讛 转讜诇砖 诇讗讜 讛讬讬谞讜 讙讜讝讝 讜讘专讗砖讬转 讛讙讝 讞讬讬讘 诪讬讛讜 诇讝讛 讬"诇 诪"诪 讗住讜专 诇转诇讜砖 诪砖讜诐 讚讻讞砖讬 讟驻讬 讗讘诇 讗讻转讬 拽' 诇讜拽诪讗 讘砖讟驻讛 讘谞讛专 讜讗驻讬' 转讬诪讗 砖"住 讘注讬 诇砖谞讜讬讬 讗驻讬' 诇专' 讬讜住讬 讚驻讜讟专 砖讜讟祝 诪专讗砖讬转 讛讙讝 诪"诪 拽' 讗讛专诪讘"诐 讚诪讬讬转讬 讗讜拽诪转讗 拽诪讬讬转讗 讚专' 诪谞讬 讘专 驻砖讬讟 讚诇注讬诇 讜诇诪讗讬 讚拽讬讬"诇 讻专讘谞谉 诇讗 爪专讬讱 诇讻讱 讜讬"诇 讘讚讜讞拽. 讜诇讝讛 注讜专专谞讬 讘谞讬 讛讬谞讬拽 讛诪砖讻讬诇 砖诪注讜谉 砖讬讞讬':


注砖讜讬讜转 砖诪注砖讜转 讘注诇讬讛谉 讜讻讜' 谞专讗讛 讗讘讬讙讬诇 讻讬讘讚讛 诇讚讜讚 讛' 爪讗谉 注诐 讙讬讝讜转讬讛谉 讻讚讬 诇讝讻讜转讜 诇拽讬讬诐 讘讛诐 诪爪讜转 专讗砖讬转 讛讙讝 讜爪"诇 砖讬注讜专 讝讛 讛诇讻讛 诇诪砖讛 诪住讬谞讬 讻讻诇 砖讬注讜专讬谉 讜讗转讜 谞讘讬讗讬诐 讜讗住诪讻讜讛讜 讗拽专讗. 讗诇讗 讚爪诇"注 诪讗讬 讚拽讗诪专 专讘讬 讗诇诪诇讗 讚讘专讬讛诐 讚讘专讬 转讜专讛 讜讻讜' 讘砖诇诪讗 讘讬转 砖诪讗讬 讬诇讬祝 诪砖诪注讜转 爪讗谉 诪讚讘专讬 拽讘诇讛 诇讝讛 注讚讬祝 诪砖诪注讜转讬' 诪讚讘专讬 转讜专讛 讚' 爪讗谉 讗注驻"讬 砖讛讜讗 诇讛拽诇. 讗讱 讘"讛 讛讬' 讬诇驻讬 诪讬转讜专讗 讚拽专讗 砖讻讱 讛讬讜 讛砖讬注讜专 诪拽讜讘诇 诪诪专注"讛 诇讚讛注"讛 讜讗"讻 诪讛 讬讜注讬诇 讝讛 讚讻转讬讘 讘转讜专讛 讚' 爪讗谉. 讜讗讜诇讬 讬砖 诇讚讞讜拽 讜诇讜诪专 住"诇 讻专"砖 诇注讬诇 讚驻讜讟专 讟专驻讛 诪讙讝"砖 爪讗谉 爪讗谉 讜讛"谞 讬诇驻讬谞谉 讙讝"砖 诪拽讜讘诇转 诪讗专讘注 爪讗谉 讚拽专讗 讜讛讜讗 注讚讬祝 诪讬转讜专讗 讚注砖讜讬讜转 讜注"讻 诇驻专砖 讻驻砖讜讟讜 注砖讜讬讜转 谞讙诪专讜转 讜砖讞讜讟讬诐 讜专讗讜讬诐 诇讗讻讬诇讛. 讗诪谞诐 专诪讘"诐 诇讗 驻住拽 诇注讬诇 讻专"砖 讘讙讝"砖 讚爪讗谉 诇注谞讬谉 讟专驻讛 诪砖讜"讛 驻住拽 谞诪讬 讛讻讗 讚诇讗 讻专讘讬 讜注讚讬讬谉 爪"注. 讜谞"诇 诪砖讜"讛 讚拽讚拽 专' 讬讜讞谞谉 诇诪讬转谞讬 专讞诇讜转 讜诇讗 专讞诇讬诐 讘诇砖讜谉 转讜专讛 诇讜诪专 讚讬诇驻讬' 诪诇砖讜谉 讚讘专讬 拽讘诇讛 讞诪砖 爪讗谉 讜诇讗 诪讚讘专讬 转讜专讛 讚' 爪讗谉 讜讚诇讗 讻专' 讬讜住讬:





讚讜专 专讘讬注讬

注状讘 讙诪专壮 讞讜诪专 讘讝专讜注 讜讻讜壮, 讜诇讬转谞讬 讞讜诪专 讘专讛状讙 砖谞讜讛讙 讘讟专驻讜转 诪砖讗状讻 讘诪转谞讜转, 讗诪专 专讘讬谞讗 讛状诪 专状砖 讛讬讗, 讚转谞讬壮 专状砖 驻讜讟专 讗转 讛讟专驻讜转 诪专讛状讙.


讛谞讛 讛专诪讘状诐 讝状诇 驻住拽 讚专讛状讙 谞讜讛讙 讘讟专驻讜转, 讜讻转讘 讛专状谉 讝状诇 讚诇讻讗讜专壮 讛讜讜状诇 诇诪讬驻住拽 讻专状砖 诪讗讞专 讚转谞讗 讚诪砖谞转讬谞讜 住转诐 讻讜讜转讬壮, 讜注讬讬谉 讘诇讘 讗专讬壮 诪讛 砖讛讗专讬讱 讘讝讛 诇讛爪讚讬拽 讗转 讛专诪讘状诐, 讚诪讻讞 住讜讙讬壮 讚谞讚讛 讚讞讛 转讬专讜爪讜 砖诇 专讘讬谞讗 注讬讬状砖 诪讛 砖讛讗专讬讱, 讜讬驻讛 讚讬讘专 诇驻讬 讚注转 讛专状谉 砖讛拽砖讛 讜诇驻讬 讚注转 讻诇 讛驻讜住拽讬诐 砖讛注讘讬专讜 注讬谞诐 诪砖讬讟转 讛专诪讘状诐 讻讗谉 讜讘讛诇讻壮 讻讬住讜讬 讛讚诐, 讻讬 讗谞讬 讗讜诪专 讚讚注转 讛专诪讘状诐 讝状诇 讚讙诐 讘诪转谞讜转 讞讬讬讘 讘讟专驻讛 讻讘讻砖专讛. 讚讛谞讛 讛专诪讘状诐 诇讗 讛讘讬讗 讚讬谉 讝讛 讚驻讟讜专 讘讟专驻讛 讘诪转谞讜转 讛讙诐 砖讛讜讗 讚讬谉 诪驻讜专砖 讻讗谉 讘讙诪壮 讜讘住驻专讬 讚讚专砖 诪讗转 讝讜讘讞讬 讛讝讘讞 讜诇讗 讗转 讛讟专驻讛, 讜诇注讜诪转 讝讛 诪砖讟讞讬讜转 诇砖讜谞讜 诪砖诪注 讚讙诐 讘讟专驻讛 讞讬讬讘, 讚讻谉 讻转讘 讘专讬砖 驻状讟 诪讘讻讜专讬诐 诪状注 诇讬转谉 讻诇 讝讜讘讞 讘讛诪讛 讟讛讜专讛 诇讻讛谉, 讜讗诐 讚讜拽讗 讘砖讞讬讟讛 专讗讜讬壮 诇讗讻讬诇讛 拽讗诪专, 诪讛 诇讜 诇讛讜住讬祝 讛讗讬 讟讛讜专讛 注诇 诪讙谉 讚讛诇讗 讗讬谉 讝讘讬讞讛 讘讟诪讗讛, 讗诐 诇讗 砖讻讜讜谞转讜 诇诇诪讚讬谞讜 讚讻诇 砖讝讜讘讞 讘讛诪讛 讟讛讜专讛 讗注状驻 砖讛讬讗 讟专驻讛 讻讬讜谉 砖讛讬讗 讟讛讜专讛, 讜诪讛 砖诇讗 拽讗诪专 讝讛 讘驻讬专讜砖 诪砖讜诐 讚讙诐 讘转讜住驻转讗 砖诪诪谞讛 诇拽讞 讛专诪讘状诐 讝状诇 诪拽讜专讜 诇讗 拽转谞讬 讘驻讬专讜砖 讚讞讬讬讘 讘讟专驻讛 讻诪讜 讚拽转谞讬 讘专讛状讙 砖讛转讞讬诇 讛转讜住驻转讗 讘讜 讚专讛状讙 谞讜讛讙 讘讟专驻讛, 讗讘诇 讘诪转谞讜转 拽转谞讬 讚讛砖讜讞讟 讜谞转谞讘诇讛 讘讬讚讜 讜讛谞讜讞专 讜讛诪注拽专 驻讟讜专 诪谉 讛诪转谞讜转, 讜诪讻诇诇 讝讛 诪讜讻专讞 讛讗 讘讟专驻讛 讞讬讬讘 诇诪状讚 砖讞讬讟讛-砖讗讬谞讛 专讗讜讬讛 砖状砖, 砖讛讜讗 专状诪 讚住讜讘专 讻谉 讘讻诇 诪拽讜诐, 讜讛转讜住驻转讗 住讜讘专 讻诪讜转讜 讜讻讛诇讻转讗 讚讬讚谉 讚讞讜抓 诪讻讬住讜讬 讛讚诐 驻住拽讬谞谉 讻专状诪, 讚砖砖讗状专 砖状砖, 讜砖讗谞讬 讻讬住讜讬 讛讚诐 讚讻转讬讘 讘讬壮 讗砖专 讬讗讻诇 讜专讗讛 专讘讬 讚讘专讬 专状砖 讚驻讜讟专 讻讘住讜讙讬壮 讚诇注讬诇 驻状讛 注状讗. 讜驻诇讗 砖诇讗 谞转注讜专专 注诇 讝讛 砖讜诐 驻讜住拽 讗讜 诪驻专砖 讜专拽 讘转讜专讛 转诪讬诪讛 注诇 讛转讜专讛 专讗讬转讬 讻讬 讛诪讞讘专 诪转诪讬讛 注诇 讛专诪讘状诐 砖诇讗 讛讘讬讗 讚讬谉 讝讛 讚讟专驻讛 驻讟讜专 诪谉 讛诪转谞讜转 讛砖谞讜讬壮 讘住驻专讬, 讜讻谉 讘住讜讙讬壮 砖诇驻谞讬谞讜 讘驻砖讬讟讜转, 注讚 讚驻专讬讱 讘诇讬 诇讛讘讬讗 讛讗讬 住驻专讬 讜诇讬转谞讬 讞讜诪专 讘专讛状讙 诪讘诪转谞讜转 讻讗诇讜 讛讬讗 诪砖谞讛 砖讗状爪 讚讘讟专驻讛 驻讟讜专 诪诪转谞讜转.


讜讛谞讛 专砖状讬 讝状诇 诪驻专砖 讚讟专驻讛 讗讬谞讛 讘讻诇诇 诪转谞讜转 讚讻转讬讘 转转谞讜 诇讜 讜诇讗 诇讻诇讘讜, 讜讛专状谉 讝状诇 诪讙讬讛 讜谞转谉 诇讻讛谉 诇讜 讜诇讗 诇讻诇讘讜. 讜诇讻讗讜专壮 讙诐 专砖状讬 讝状诇 讛注讘讬专 注讬谞讬讜 诪讛讗讬 住驻专讬, 讗讘诇 注讬讬谉 诇注讬诇 讘专讬砖 驻专拽 讛讝专讜注 讘讛讙讛讜转 诪诇讗 讛专讜注讬诐 砖讬驻讛 讻转讘 讘讝讛 讚住转诐 住驻专讬 专状砖 讚住状诇 砖砖讗状专 诇砖状砖 讜诪诪讬诇讗 诪转诪注讟 诪讝讜讘讞讬 讛讝讘讞 砖讞讬讟转 讟专驻讛, 讗诇讗 讚讛砖状住 讻讗谉 讚驻专讬讱 注诇 住转诐 诪转谞壮 讚讗转讬壮 讻专状诪 注状讻 讚住状诇 讚讙诐 诇专状诪 讗讬转诪注讟 讟专驻讛 诪诪转谞讜转 讜诪谞状诇 讚讛讜讗 住状诇 砖砖讗状专 砖状砖 讜诇讗 诪爪讬谞谉 诇诪注讟 诪讝讜讘讞讬 讝讘讬讞转 讟专驻讛, 诇讻谉 讛讜讻专讞 专砖状讬 讝状诇 诇讛诪爪讬讗 讛讗讬 讚专砖讛 讚诇讜 讜诇讗 诇讻诇讘讜, 讚讙诐 专状诪 住状诇. 讗诇讗 讚讘讗诪转 诇讗 讛讜注讬诇 讻诇讜诐 讘讝讛 讚讗诐 谞讗诪专 讚讛讜讗 讚专砖讛 驻砖讜讟讛 注讚 砖讛讙诪壮 住诪讱 注诇讬讛 讘驻砖讬讟讜转 诇讬驻专讱 讜诇讬转谞讬 讜讻讜壮 诇诪讛 诇讬壮 诇住驻专讬 砖讛讜讗 专状砖 诇讚专讜砖 讝讗转 诪讝讜讘讞讬 讜讘驻专讟 砖讝讜讘讞讬 讛讜讗 谞讚专砖 诇讻诪讛 讚专砖讜转, 讜讙讜祝 讛转讬讘讛 讘诇讗状讛 讗讬谞讛 诪讬讜转专转 讻诇诇 讜诇诪讛 诇讚专讜砖 讚专砖讛 砖专状诪 讘专 驻诇讜讙转讗 诇讬转 诇讬壮 讗诐 诪爪讬 诇诪讬讚专砖 讜谞转谉 诇讻讛谉, 诇讜 讜诇讗 诇讻诇讘讜. 讜诇讗 注讜讚 讗诇讗 讚讘讗诪转 讗谞谉 诇讬转 诇谉 讚专砖讛 讝讜 讚讙诐 讘转专讜诪讛 专爪讛 讛砖状住 驻住讞讬诐 诇状讙 注状讗 诇讬讚专讜砖 转转谉 诇讜 讜诇讗 诇讗讜专讜, 讜驻专讬讱 注诇讬壮 讜讛讗 讛转讜专诐 诪谉 讛讟诪讗 注诇 讛讟讛讜专 转专讜诪转讜 转专讜诪讛 讜诪讻砖状讻 诪谉 讛讟诪讗 诪谞讬壮 讜讘讬壮 讚诇讻转讞诇讛 爪专讬讱 诇注砖讜转 讻谉, 讚讗住讜专 诇转专讜诐 诪谉 讛讟讛讜专 注诇 讛讟诪讗, 讜诪砖谞讬 注状讝 讚诇讗 诪诪注讟讬谞谉 讗诇讗 讚讘专 砖诇讗 讛讬转讛 诇讛 砖注讛状讻 讜讻讙讜谉 讚讗讞诪讬抓 讘诪讞讜讘专 讜注讬讬谉 转讜住壮 讬讘诪讜转 驻状讟 注状讗, 讜注讬讬谉 讘专诪讘状诐 讚诇讗 驻住拽 讛讗讬 讚讬谞讗 讻诇诇, 讚讘谞讟诪讗 拽讜讚诐 讞讬讜讘 讛驻专砖讛 砖讗讬谉 转讜专诪讬谉 诪诪谞讜, 讻讬 谞讚讞讛 讛讗讬 转讬专讜爪讜 讚诇讜 讜诇讗 诇讗讜专讜, 诪诪讛 砖讚专砖 砖诐 专状讛 讘专讚专状讬壮 讗诪专 拽专讗 专讗砖讬转 砖讬讛讬壮 砖讬专讬讬讛 谞讬讻专讬谉 注讬讬状砖 讜讗状讻 讗讬讱 讗驻砖专 讚讛砖状住 住诪讱 诇讛拽砖讜转 讘驻砖讬讟讜转 讚驻讟讜专 诪诪转谞讜转 诪讜谞转谉 诇讻讛谉 讚专砖讛 砖讛讬讗 讚讞讜讬壮 讙讘讬 转专讜诪讛. 讜诇讻谉 讗讬谉 诇谞讜 诪谞讜住 讗讞专 讗诇讗 诇讜诪专 讚讗讚专砖讛 讚住驻专讬 拽住诪讱 诇讛拽砖讜转 讜诇讬转谞讬 讜讻讜壮, 讜讛讙诪壮 诇讗 谞讞讜转 讘讛讗讬 砖拽讬诇 讜讟专讬壮 讚讛讗讬 讚专砖讛 讚住驻专讬 讚讬讞讬讚讗讬 讚讛讬讬谞讜 专状砖. 讜转谞讗 讚诪转谞讬壮 砖讛讜讗 专状诪 诇讬转 诇讬壮 讚专砖讛 讝讜 讜诪诪讬诇讗 诇讬讻讗 讞讜诪专 讘讝讛 讘专讛状讙 诪讘诪转谞讜转, 讚讘砖谞讬讛诐 讞讬讬讘 讘讟专驻讛 讻讱 讛讬转讛 砖讬讟转讜 砖诇 讛专诪讘状诐 讝状诇 讘专讜专 讻砖诪砖 讘爪讛专讬诐 讜讞讬诇讬壮 诪谉 讛转讜住驻转讗.


讚讛谞讛 讛转讜住驻转讗 讘驻状讛 讛讘讬讗讛 驻诇讜讙转讗 讚专状诪 讜专状砖 讘砖讜讞讟 讗转 讛讟专驻讛 讗讜 砖讜讞讟 讜谞诪爪讗 讟专驻讛, 讚专状诪 讗讜住专 诪砖讜诐 讗讜讗状讘, 讜专状砖 诪转讬专, 讜讗讞状讻 拽转谞讬 讛砖讜讞讟 诇专驻讜讗讛 诇讗讻讬诇转 注讻讜状诐 讜诇讗讻讬诇转 讻诇讘讬诐 讗住讜专 诪砖讜诐 讗讜讗状讘, 讛砖讜讞讟 讜谞转谞讘诇讛 讘讬讚讜 诪讜转专 诪砖讜诐 讗讜讗状讘, 讜讘驻状讜 拽转谞讬 讛砖讜讞讟 诇专驻讜讗讛 讜讻讜壮 讞讬讬讘 诇讻住讜转, 讛砖讜讞讟 讜谞转谞讘诇讛 讘讬讚讜 讜讻讜壮 驻讟讜专 诪诇讻住讜转 注讻状诇 讻讗谉 诇讗 讛讘讬讗讛 驻诇讜讙转转 专状诪 讜专状砖 讘砖讜讞讟 讗转 讛讟专驻讛 讻转谞讗 讚诪砖谞转讬谞讜, 诪讝讛 诪讜讻讞 讚讘注诇 讛转讜住驻转讗 诇讗 住讘专 讻讛讗讬 讛讻专注讛 砖诇 专讘讬 讚砖谞讛 讘讗讜讗状讘 讘诇砖讜谉 讞讻诪讬诐 讻讚讘专讬 专状诪, 讜讘讻住讛状讚 讘诇砖讜谉 讞讻诪讬诐 讻讚讘专讬 专状砖, 讜诇讻谉 拽住诪讱 砖诇讗 诇讛讘讬讗 讙讘讬 讻住讛状讚 驻诇讜讙转转 专状诪 讜专状砖 注诇 诪讛 砖讻讘专 转谞讗 讘驻壮 讛拽讜讚诐 讘讗讜讗状讘, 讻讬 诪砖诐 谞诇诪讚 讙诐 诇讻讗谉 讻讬 讘砖讜讞讟 讗转 讛讟专驻讛 驻诇讬讙讜 专状诪 讜专状砖, 讚讗诇状讻 讗诇讗 讚讛转讜住驻转讗 讬讚注讛 讜住讘专讛 讻讛讗讬 讛讻专注讛 讚专讘讬, 讗讬讱 转谞讗 讛砖讜讞讟 讜谞转谞讘诇讛 讘讬讚讜 讚驻讟讜专 诪诇讻住讜转, 讗砖专 诪谞讬壮 诪砖诪注 讗讘诇 讘谞诪爪讗转 讟专驻讛 讞讬讬讘 诇讻住讜转, 讜讛拽讚诪讛 讝讜 讗诪转 诇讗诪转讛 讜讗讬谉 诇驻拽驻拽 注诇讬讛 讘砖讜诐 讗讜驻谉, 讗诪讜专 诪注转讛 讘驻状讟 砖讛讘讬讗讛 讛转讜住驻转讗 讻诪讜 讻谉 诪诪砖 讻诇砖讜谉 砖讘驻壮 讻住讛状讚 状讛砖讜讞讟 诇专驻讜讗讛 讜讻讜壮 讞讬讬讘 讘诪转谞讜转 讛砖讜讞讟 讜谞转谞讘诇讛 讘讬讚讜 讜讻讜壮 驻讟讜专 诪谉 讛诪转谞讜转状 讗诐 讻讗谉 讘诪转谞讜转 诇讻状注 讘讬谉 诇专状诪 讜讘讬谉 诇专状砖 驻讟讜专 讘砖讜讞讟 讗转 讛讟专驻讛, 讛诇讗 讛讬壮 诪讜讻专讞 诇砖谞讜转 讚讛砖讜讞讟 讗转 讛讟专驻讛 驻讟讜专 讜诇讗 讛砖讜讞讟 讜谞转谞讘诇讛 讘讬讚讜. 讛专讬 讘专讜专 讚讙诐 讻讗谉 驻诇讬讙讜 专状诪 讜专状砖 讻诪讜 讘讗讜讗状讘 讜诇讗 讛讘讬讗讛 驻诇讜讙转讗 讝讜 讻讗谉 讻诪讜 砖诇讗 讛讘讬讗讛 讘驻壮 讻讬住讜讬 讛讚诐 诪砖讜诐 讚拽住诪讻讛 注诇 诪讛 砖讛讘讬讗讛 驻诇讜讙转讗 讝讜 讘驻壮 讗讜讗状讘 讻讬 讞讚 讟注诪讗 讜讞讚 讚讬谞讗 讘讻诇 讛谞讬 砖诇砖讛 讗讜讗状讘 讻住讛状讚 讜诪转谞讜转, 讚讘砖讜讞讟 讗转 讛讟专驻讛 驻诇讬讙讜 专状诪 讜专状砖. 讜注状讻 讛讗讬 砖拽讬诇 讜讟专讬壮 砖讘讙诪壮 讻讗谉 诇讗讜 讚住诪讻讗 讛讜讗. 讜讗诇 转转诪讛 注诇 讛讚讘专 砖讛专诪讘状诐 讚讞讛 讛砖拽讬诇 讜讟专讬 砖讘讙诪壮 诇讜诪专, 讚砖诇讗 讘讚拽讚讜拽 驻专讬讱 讛砖状住 讜诇讬转谞讗 讜讻讜壮 讚专讗讛 讝讛 讘讛讗讬 注谞讬谞讗 诪诪砖 讚讻讜讜转讬壮 讛驻诇讗 讜驻诇讗, 砖讻诇 讛驻讜住拽讬诐 讛专讗砖讜谞讬诐 讛注讘讬专讜 注讬谞讬讛诐 诪砖讬讟转 讛专诪讘状诐 讛诇讝讛. 讜讛讜讗 砖讘讬讜状讚 住讬壮 讻状讞 讛讘讬讗 讛讟讜专 讜讛诪讞讘专 讛讚讬谉 讚谞爪诪讞 诪转讜住驻转讗 诪讜讘讗讛 讘讙诪壮 诇注讬诇 驻状讛 注状讘 讜讘驻壮 讛砖讜讞讟 讻状讝 注状讘 讚讛砖讜讞讟 讜爪专讬讱 诇讚诐 讞讬讬讘 诇讻住讜转, 讻讬爪讚 讬注砖讛 讗讜 谞讞专讜 讗讜 注拽专讜. 讜诇讗 专讗讬转讬 讘砖讜诐 讗讞讚 诪谉 讛诪驻讜专砖讬诐 讜讛驻讜住拽讬诐 砖讬专讙讬砖讜, 讻讬 讛专诪讘状诐 讝状诇 讛砖诪讬讟 讛讗讬 讚讬谞讗 砖讛讜讗 转讜住驻转讗 诪驻讜专砖转 讘驻壮 讻住讛状讚 讜诪讜讘讗讛 讘讙诪壮 讘砖转讬 诪拽讜诪讜转. 讜讘注讬谉 诪砖驻讟 爪讬讬谉 讛专诪讘状诐 讘驻讬状讚 讘讬谉 砖谞讬 讞爪讗讬 诇讘谞讛. 讜讛讜讗 驻诇讗 讜讛驻诇讗 讚诇讗 讛讘讬讗 诇讗 讛讗讬 讚讬谞讗 讚讛砖讜讞讟 讜爪专讬讱 诇讚诐, 讜讙诐 诇讗 讛讗 讚砖讜讞讟 诇专驻讜讗讛 诇注讻讜状诐 讜诇讻诇讘讬诐 讚讞讬讬讘 诇讻住讜转, 砖谞砖谞讬转 讙状讻 讘转讜住驻转讗 讚砖诐 讜讻讗谉 讘驻状讟 诪讘讻讜专讬诐 诇注谞讬谉 诪转谞讜转 讛讘讬讗 讛专诪讘状诐 讛讗讬 讚讬谞讗 砖讘转讜住驻转讗. 讜讛专讗讘状讚 讝状诇 讻转讘 注诇讬讜 讚谞诇诪讚 诪讚讬谉 讚讛砖讜讞讟 讜爪专讬讱 诇讚诐 讞讬讬讘 诇讻住讜转, 讜讛讻状诪 转诪讛 注诇讬讜 讚诇诪讛 爪专讬讱 诇诇诪讜讚 诪砖诐, 讻讬讜谉 讚讛讜讗 诪驻讜专砖 讻讗谉 讘转讜住驻转讗, 讜诇讗 讞诇讬 讜诇讗 讛专讙讬砖 讚讘讻住讛状讚 讙讜驻讗 讗砖专 讙诐 砖诐 诪驻讜专砖 讘转讜住驻转讗 讛砖讜讞讟 讜爪专讬讱 诇讚诐 讜讻谉 讛砖讜讞讟 诇专驻讜讗讛 讜讻讜壮 讚讞讬讬讘 诇讻住讜转, 诇讗 讛讝讻讬专 讛专诪讘状诐 讝状诇 讻诇讜诐 诪讚讬谞讬诐 讗诇讜, 讜讗谞讬 讗讜诪专 讚讗注状驻 讚讛专讬状祝 讝状诇 讛讘讬讗 讙状讻 讛讗讬 转讜住驻转讗 讚讛砖讜讞讟 讜爪专讬讱 诇讚诐 讞讬讬讘 诇讻住讜转 讗砖专 诪讝讛 谞专讗讛 讚驻住拽 讻诪讜转讛, 讜诪砖讜诐 讚讙诐 讛砖状住 诇注讬诇 驻状讛 注状讘 讛讘讬讗讛 讜诪拽砖讛 诪诪谞讛 注诇 专讘讬 讚讗状诇 诇专壮 讞讬讬讗 砖拽讜诇 注讜驻讗 讜砖讞讜讟 注诇 讘讜讘讬转讗 讚诪讬讗, 讜讛讜爪专讱 诇转专抓 讚讗诪专 爪讗 讜讟专讜祝 诇讞讚 诪状讚, 讗讜 爪讗 讜谞讞讜专 诇讗讬讚讱 诪状讚. 诪讻诇 诪拽讜诐 讛专诪讘状诐 砖诇讗 讛讘讬讗 诇讗 讚讬谉 讝讛 讜诇讗 讚讬谉 讚讛砖讜讞讟 诇专驻讜讗讛, 注状讻 讚讞讗讛 诪讛诇讻讛 讜诇讙讘讬 讻住讛状讚 讚讬讬拽讬 讜讛讚讬谉 注诪讜 讻讬 讚壮 注诪讜 砖讛诇讻讛 讻诪讜转讜 讘讻状诪 讜讻诇 讛驻讜专砖 诪诪谞讜 讜诪讛诇讻讜转讬讜 讻讗诇讜 驻讜专砖 诪谉 讛讞讬讬诐.


讚讛谞讛 讻讘专 讘讬讗专转讬 诇讱 诇注讬诇 讚讛转讜住驻转讗 诇讗 讬讚注讛 讜诇讗 住讘专讛 讛讗讬 讛讻专注讛 讚专讘讬 砖砖谞讛 讘讗讜讗状讘 讻专状诪 讜讘讻住讛状讚 讻专状砖. 讜砖诐 讘讻住讛状讚 讘讬讗专转讬 讚讘讗诪转 注讬拽专 驻诇讜讙转转诐 专状诪 讜专状砖 诇讗讜 讘讚专砖讜转 讛谞讬 拽专讗讬 讛讜讗, 讗诇讗 讚驻诇讜讙转转诐 转诇讜讬 讘驻诇讜讙转讗 讬砖谞讛 砖诇 专壮 讬砖诪注讗诇 讜专状注 讚专状诪 讻专讬状砖 讚诇讗 讛讜转专 谞讞讬专讛 诪注讜诇诐, 专拽 砖讞讬讟讛 讛讬转讛 讙诐 讘诪讚讘专 讜诪讝讛 谞爪诪讞 讚诇讬转 诇讬壮 讙状讻 讛讬转专 诪驻专讻住转, 讗诇讗 住状诇 讚讘注讬谞谉 诪讬转讛 砖注状讬 砖讞讬讟讛, 讜诇讗 诪转专转 讛砖讞讬讟讛 讗讬住讜专 讗讘诪讛状讞 讗诇讗 诪讟讛专转 诪讬讚讬 谞讘诇讛, 讜诪讝讛 谞爪诪讞 讙状讻 住讘专转讜 讚讘讬谉 砖讞讬讟讛 专讗讜讬壮 诇讗讬谞讛 专讗讜讬壮 讗讬谉 砖讜诐 讞讬诇讜拽, 讚砖谞讬讛诐 诪讟讛专讬诐 诪讬讚讬 谞讘诇讛, 讜讘砖谞讬讛诐 讗讬讻讗 讗讬住讜专 讗讘诪讛状讞 讻状讝 砖诪驻专讻住转, 讗讘诇 专状砖 讻专状注 住状诇 讚讘诪讚讘专 讛讜转专 诇讛诐 讛谞讞讬专讛, 讜讗讝 讛讬转讛 转诇讜讬 讘诪讬转讛 讗讘诇 讻砖谞讻谞住讜 诇讗专抓 讜谞爪讟讜讜 注诇 诪爪讜转 讜讝讘讞转 讜讗讬转住专 诇讛诐 讛谞讞讬专讛 谞转讞讚砖 诇讛诐 讛讛讬转专 诇讗讻讜诇 诪讬讚 讘注讜讚讛 讞讬 讻讬讜谉 砖谞砖讞讟讛 讗讘诇 讛讬转专 讝讛 诇讗 谞讬转谉 诇讛诐 讗诇讗 讘砖讞讬讟讛 讛专讗讜讬壮 讚讗讬讻讗 诪爪讜讛, 讗讘诇 诇讗 讘砖讜讞讟 讗转 讛讟专驻讛 讚讗讬谉 讻讗谉 诪爪讜讛 诇讝讘讜讞, 讜诪诪讬诇讗 讗讬讻讗 讞讬诇讜拽 讘讬谉 砖讞讬讟讛 讛专讗讜讬壮 砖诪转专转 诪讬讚 讗讬住讜专 讗讘诪讛状讞 讜讘讬谉 砖砖讗状专 砖讗讬谞讛 诪转专转 诪讬讚 注讚 砖转诪讜转 注讬讬状砖, 讜讘驻转讬讞讛 注讬拽专 讗壮 讘讗专讬讻讜转.


讜诇驻状讝 讗谞谉 讚拽讬讬诪状诇 讻专状注 谞讙讚 专讬状砖 讛讜讛 诇谉 诇诪讬驻住拽 讻专状砖 谞讙讚 专状诪 讘砖砖讗状专 讚讛专讬 转诇讜讬讬谉 讝讘状讝 讜驻诇讗 专讗讬转讬 讻讬 讘转讜住驻转讗 讘状拽 驻壮 诪专讜讘讛 拽转谞讬 讘砖讜讞讟 砖讞讬讟讛 砖讗状专 讚讞讬讬讘 讘讚壮 讜讛壮 讚讘专讬 专状诪 讗讘诇 讞讻诪讬诐 讗讜诪专讬诐 注讚 砖讬砖讞讜讟 砖讞讬讟讛 讛专讗讜讬壮 诇讗讻讬诇讛. 讛专讬 诇讱 讚转讜住驻转讗 讛讻专讬注 诇讛诇讻讛 讻专状砖 讘讻状诪 讜砖谞讗讜 讘诇砖讜谉 讞讻诪讬诐. 讛讬驻讱 诪住讘专转 专讘讬 砖讛讻专讬注 讘讻状诪 讻专壮 诪讗讬专 讜专拽 讘讻住讛状讚 讻专状砖 讗讘诇 专讘讬 诪状诪 驻住拽 讻专状诪 讜诇讗 诪讟注诪讬壮 讗诇讗 诪砖讜诐 讚专讗讛 诇驻住讜拽 讻诪讜转讜 讜诇诇诪讜讚 诪砖状讞 讚砖砖讗状专 砖状砖, 讜诪状诪 驻住拽 讻专状砖 讘讻住讛状讚 讙状讻 诇讗 诪讟注诪讬讛 讚专状砖 讚住状诇 砖砖讗状专 诇砖状砖, 讗诇讗 诪砖讜诐 讚讻转讬讘 讗砖专 讬讗讻诇 讜专讗讛 专讘讬 诇驻专砖 讛讗讬 讗砖专 讬讗讻诇 诇讗 诇诪讬注讜讟讬 注讜祝 讟诪讗 讚讜拽讗, 讗诇讗 讛状讛 讟专驻讛 砖讗状专 诇讗讻讬诇讛, 讜讗状讻 讙诐 讻诇 砖讗讬谉 讻讜讜谞转 讛砖讜讞讟 诇爪讜专讱 讗讻讬诇讛 谞诪讬 讬砖 诇诪注讟 讚讛专讬 讘讟专驻讛 诇讗讜 诪爪讚 砖砖讗状专 拽讗转讬谞谉 注诇讛, 讚讛专讬 讗谞讜 诇诪讚讬谉 诪砖状讞 讚砖诪讛 砖讞讬讟讛, 讗诇讗 诪砖讜诐 讚诇讗 诇爪讜专讱 讗讻讬诇讛 砖讞讟讛, 讜诪状砖 讗讬 诪爪讬 讗讻诇 诪诪谞讜 讗讜 诇讗 诪爪讬 讗讻诇 诪诪谞讜, 讜诇讻谉 拽讜砖讬壮 讛讙诪壮 注诇 专讘讬 讗讬讱 讗诪专 诇专状讞 砖拽讜诇 注讜驻讗 讜砖讞讜讟 注诇 讘讜讘讬转讗 讚诪讬壮 诪转讜住驻转讗 讛谞状诇 诇讗 拽砖讛 诪讬讚讬, 讚讛专讬 讛转讜住驻转讗 诇讗 住状诇 讛讗讬 讛讻专注讛 讚专讘讬 讗诇讗 讚专状诪 讜专状砖 讘讻状诪 驻诇讬讙讜, 讗讬 砖砖讗状专 砖状砖 讗讜 诇讗, 讜诇讬讻讗 砖讜诐 讞讬诇讜拽 讘讬谉 讻住讛状讚 诇讗讜讗状讘 讚讛讗讬 诇讗 讬讗讻诇 讙诐 诇专状砖 专拽 诇诪讬注讜讟讗 注讜祝 讟诪讗 讛讜讗 讚讗转讗 讚讗讬谉 讘诪讬谞讜 砖讞讬讟讛, 讜讗状讻 砖驻讬专 住讘讬专讗 诇讬壮 诇转讜住驻转讗 讚讘砖讜讞讟 讜爪专讬讱 诇讚诐 讗讜 讘砖讜讞讟 诇专驻讜讗讛 诇讻状注 讞讬讬讘 诇讻住讜转, 讜讻诪讜 砖讞讬讬讘 讘讗讜讗状讘 讘砖讜讞讟 诇专驻讜讗讛 讻讚诪驻讜专砖 讘转讜住驻转讗 讗讜诇诐 诇专讘讬 讚驻住拽 讘讻住讛状讚 讻专状砖 讜诇讗 诪讟注诪讬壮, 讗诇讗 诪砖讜诐 讚讚专砖 讗砖专 讬讗讻诇 讚讗注状讙 讚砖讜讞讟 讗转 讛讟专驻讛 砖诪讛 砖讞讬讟讛 讻诪讜 砖讬诇驻讬谞谉 诪砖状讞, 讗讘诇 讻讗谉 诇讗 讞讬讬讘讛 转讜专讛 讘讻讬住讜讬 讗诇讗 讛砖讜讞讟 讻讚讬 诇讗讻讜诇 讜诇讗 讻讚讬 诇讛砖诇讬讱 诇讻诇讘讬诐, 讗状讻 诪讛 诇讬 讗诐 诪砖诇讬讱 诇讻诇讘讬诐 诪砖讜诐 砖讛讜讗 讟专驻讛 讗讜 诪砖讜诐 讚讛讜讗 砖讞讟讛 诇爪讜专讻诐. 讜诇讗 爪专讬讻谞讗 诇转专抓 讚讘专讬 专讘讬, 讚爪讗 讜讟专讜祝 讗讜 爪讗 讜谞讞讜专 讗诪专 诇专状讞. 讜讛砖状住 诇讗 谞讞讜转 诇讝讛 讗讘诇 讛讗诪转 讻谉 讛讜讗 讚专讘讬 爪讗 讜砖讞讜讟 讗诪专 讚讛讜讗 诇砖讬讟转讬壮 讚讚专砖 讗砖专 讬讗讻诇 讻谞状诇 讻诇 砖诇讗 诇爪讜专讱 讗讻讬诇讛 诇讗 讘注讬 讻讬住讜讬. 讜讻谉 诇注讬诇 讻状讝 注状讘 讚驻专讬讱 诪讛讗讬 转讜住驻转讗 注诇 讛诪状讚 讚讗砖诇注诪讛状转 注讬讬状砖 讘转讜住壮 讚状讛 讘砖驻讬讻讛, 讜讘专讗砖 讬讜住祝 砖诐 讚讛讗讬 讘专讬讬转讗 注状讻 讻专状诪 讗转讬壮 讚讛专讬 拽讗诪专 讻讬爪讚 讬注砖讛 谞讞专讜 讗讜 注拽专讜, 讜诇讗 拽讗诪专 讬讟专驻谞讜, 讜讻讗谉 诇讗 谞讜讻诇 诇转专抓 讻诪状砖 讘讙诪壮 驻状讜 注状讗 讚诇讗 诪讘注讬 讟专讜祝 讚诇讗 讘注讬 讻讬住讜讬, 讗诇讗 讗驻讬诇讜 谞讞讜专 诇讗驻讜拽讬 诇诪状讚 讗砖诇注诪讛状转 讚讛专讬 拽讗诪专 讗讜 注拽专讜 讜转诪讜专转讜 讜讚讗讬 讛讜讜诇状诇 讟专驻讜 注讬讬状砖, 讜讻讘专 讘讬讗专转讬 讚专状诪 注状讻 讻专壮 讬砖诪注讗诇 住状诇, 讜诪诪讬诇讗 讙诐 注讜祝 讘注讬 砖讞讬讟讛 讚讜拽讗 讜诇讗 谞讞讬专讛, 讜讛讬讬谞讜 讚讙诪专 专状诪 砖驻讬讻讛 砖驻讬讻讛 诪砖状讞, 讜诪讛 驻专讬讱 讛砖状住 诇诪状讚 讗砖诇注诪讛状转 讚专拽 讗诇讬讘讗 讚专状注 诪爪讬 讗诪专 讻谉, 诪讛讗讬 转讜住驻转讗 讚讗转讬壮 讻专状诪, 讗诇讗 讚讙诐 砖诐 爪状诇 讚讛砖状住 砖拽讬诇 讜讟专讬 讘诇讬 诇砖讜诐 注讬谉 诪诪讬 注诇 诪讬 驻专讬讱 讜讘讗诪转 讛拽讜砖讬壮 讘诇讗状讛 诇拽状诪, 讜注讬讬谉 砖诐 讘诪讛 砖讻转讘转讬. 讜诪讛状讟 讛砖诪讬讟 讛专诪讘状诐 讛讗讬 转讜住驻转讗 讘讻住讛状讚.


讜讬砖 诇讬 注讜讚 专讗讬壮 谞驻诇讗讛 诇讚注转 讛专诪讘状诐. 诪诪讛 讚专讘谞讜 讛拽讚讜砖 讛砖诪讬讟 讘诪砖谞讬讜转 讚讗讜讗状讘 讜讻住讛状讚 讗转 讛讚讬谉 讚砖讜讞讟 诇专驻讜讗讛 讜讻讜壮 讚讘讗诪转 讗讬讻讗 讘讝讛 专讘讜转讗 砖诇讗 转讗诪专 讚专状诪 讜专状砖 驻诇讬讙讜 讙诐 讘讝讛 诪讟注诐 讛谞状诇, 讚讛谞讛 讻诇 讛砖讜讞讟 砖诇讗 诇爪讜专讱 讗讻讬诇讛 讗讬谉 讻讗谉 诪爪讜转 讜讝讘讞转, 讜讻谉 讻转讘讜 讛转讘状砖 讜讛驻专状讞 讚讗讬谉 爪专讬讱 诇讘专讱 讘专讻转 讛砖讞讬讟讛, 讜讛讬壮 诪拽讜诐 诇讜诪专 讚讘砖讞讬讟讛 砖讗讬谞讛 砖诇 诪爪讜讛, 讗讬谉 讻讗谉 讛讬转专 讗讬住讜专 讗讘诪讛状讞, 讜诪诪讬诇讗 讛讜讛 讻砖讜讞讟 讗转 讛讟专驻讛 讚驻诇讬讙讜 讘讛 专状诪 讜专状砖, 讜诇讻谉 讬驻讛 注砖讛 讛转讜住驻转讗 诇讛砖诪讬注谞讜 讚讘讝讛 诇讬讻讗 驻诇讜讙转讗, 讚讻诇 砖住讻状住 诪讜转专 诇讗讻讜诇 诪诪谞讛 诪转专转 讙诐 诪讬讚, 讜讛讚讘专 诪讜讘谉 讚讻诇 砖讬讗讻诇 诪诪谞讛 讗讙诪诇状诪 讚砖讞讬讟转讜 诪爪讜讛 讛讜讛, 讜诪诪讬诇讗 讚讬谞讛 讻砖讞讬讟讛 讛专讗讜讬壮 讙诐 诇注谞讬谉 讗讜讗状讘, 讜讻诇 砖讗专 诪讬诇讬.讜讗诐 讻谉 拽砖讛 诇诪讛 讛砖诪讬讟 转谞讗 讚讬讚谉 讗转 讛讗讬 专讘讜转讗 诇讛砖诪讬注谞讜, 讜讗诇 转砖讬讘谞讜 讚转谞讗 讚诪砖谞转讬谞讜 诇讗 讞砖 诇讛砖诪注讬谞讜 讝讗转 诪专讜讘 驻砖讬讟转讜 讛专讬 讗专讗讱 讚讘讘状拽 讚祝 注壮 注状讗 讘诪砖谞讛 拽转谞讬 诇讛 讘讝讛状诇: 状讙谞讘 讜讟讘讞 诇专驻讜讗讛 讗讜 诇讻诇讘讬诐 讜讛砖讜讞讟 讜谞诪爪讗转 讟专驻讛 讛砖讜讞讟 讞讜诇讬谉 讘注讝专讛 诪砖诇诐 转砖诇讜诪讬 讚壮 讜讛壮, 专状砖 驻讜讟专 讘砖谞讬 讗诇讜状, 注讻状诇. 讜诪讬 诇讗 讬讜讚讛 砖讛讜讗 转诪讬讛 专讘转讗, 讚讗诐 专讘讬 诪爪讗 讘讜 爪讜专讱 诇讛砖诪讬注谞讜 讚专状砖 讚驻讜讟专 诪砖讜诐 讚住状诇 砖砖讗状专 诇砖状砖 诪讜讚讛 讘砖讜讞讟 诇专驻讜讗讛 讜诇讻诇讘讬诐 讚讗讬谞讜 讘讻诇诇 砖砖讗状专, 诇诪讛 诪砖诪讬注谞讜 讝讗转 讘讘状拽 砖讗讬谉 注讬拽专 注住拽讜 讘注谞讬谞讬 砖讞讬讟讛 专拽 讚专讱 讗讙讘, 讜讛砖诪讬讟 讝讗转 讻讗谉 讘诪讻讬诇转谉 砖讛讜讗 注讬拽专 注住拽讜 讘讚讬谞讬 砖讞讬讟讛. 讗讜诇诐 讗诐 谞讗诪专 讚诇专讘讬 讚讚专砖 讘讻住讛状讚 讗砖专 讬讗讻诇 驻讜讟专 讙诐 讘砖讜讞讟 诇专驻讜讗讛 讜诇讻诇讘讬诐 讛砖诪讬讟 诪讚注转 讛讗讬 讚讬谞讗, 讚讗讬 讛讜讛 拽转谞讬 诇讬壮 讘诪讻讬诇转谉 讛讜讜状诇 诇诪讬转谞讬 讘讗讜讗状讘 讻诪讜 讘讘状拽 诇讙讘讬 讙谞讘 讜讟讘讞 讚专状砖 驻讜讟专 讘砖谞讬 讗诇讜, 讜讘诪砖谞讛 讚讻住讛状讚 讜讞讻诪讬诐 驻讜讟专讬谉 讘讻诇 讗诇讜 讜讘讗诪转 专状砖 砖砖谞讛 讻讗谉 讘诇砖讜谉 讞讻诪讬诐 诇讗 讛讝讻讬专 讝讗转 讘驻讬专讜砖 讻诇诇 讚讛专讬 讘讻住讛状讚 诇讗 讛讬壮 诪讞讜诇拽 注诐 专状诪 诪注讜诇诐 讻状讗 讘讗讜讗状讘, 讜诪砖诐 讗谞讜 诇诪讚讬谉 讚驻诇讬讙讜 讙诐 讘讻住讛状讚 讜讻讗砖专 讘讗诪转 讘转讜住驻转讗 诇讗 谞讝讻专 驻诇讜讙讞转诐 专拽 讘讗讜讗状讘 讜讗谞谉 讬讚注讬谞谉 诪诪讬诇讗 讚讙诐 讘砖讗专 讚讬谞讬 转讜专讛 诇专状诪 讘讻状诪 砖砖讗状专 砖状砖, 讜诇专状砖 讘讻状诪 砖砖讗状专 诇砖状砖. 讜讗状讻 专讘讬 讚讞讬讚砖 讚讻住讛状讚 讘诇讗状讛 驻讟讜专 诪讻讬住讜讬 诪砖讜诐 讚讗砖专 讬讗讻诇 讻转讬讘, 诇讗 专爪讛 诇转诇讜转 讚讘专 讝讛 讘讞讻诪讬诐 讚讘专 讚专状砖 讙讜驻讗 诇讗 讗诪专讛, 讚诪谞状诇 诇专讘讬 讚住状诇 诇专状砖 讚讛讗讬 讗砖专 讬讗讻诇 讗转讗 诇诪讬注讜讟讗 讻诇 砖砖讜讞讟 砖诇讗 诇爪讜专讱 讗讻讬诇讛 讜诇砖谞讜转 讚讬谉 讚砖讜讞讟 诇专驻讜讗讛 讘讗讜讗状讘 讜诇讛砖诪讬讟讜 讘讻住讛状讚 讜讚讗讬 诇讗 专爪讛 讚讗讝 谞砖诪注 诪讝讛 讚砖讜讞讟 诇专驻讜讗讛 讞讬讬讘 讘讻讬住讜讬 讻诪讜 讘讗讜讗状讘 诇讻谉 砖讬讻诇 讗转 讬讚讬讜 讜讛砖诪讬讟讜 讛谉 讘讗讜讗状讘 讜讛谉 讘讻住讛状讚. 讜讗讞专讬讜 谞诪砖讱 讛专诪讘状诐 讜讛砖诪讬讟 讛讗讬 讚讬谞讗 讘讻住讛状讚 讜讻谉 讛砖讜讞讟 讜爪专讬讱 诇讚诐, 诪砖讜诐 讚诇讚注转 专讘讬 驻讜讟专 讘讻诇 讛谞讬 诪讻讬住讜讬, 讜讝讛 讗诪转 诇讗诪讬转讜 砖讻谉 讚注转 讛专诪讘状诐. 讜讛讟讜专 讜讛砖讜状注 讗诇讜 讛讬壮 谞讜讞转讬诐 诇讝讛 讜讚讗讬 诇讗 讛注诪讬讚讜 讚讬谉 讝讛 诇讞讬讬讘 讘讻讬住讜讬, 讜讘讘专讻讛 讗砖专 诇讚注转 讛专诪讘状诐 讛讜讗 讘专讻讛 诇讘讟诇讛. 讜诪拽讜诐 讛谞讬讞讜 诇讬 诇讛转讙讚专 讘讜 讜讚讜状拽 讛讬讟讘.


讗讞专讬 讻转讘转讬 讻状讝, 专讗讬转讬 讘讞讬壮 拽状讝 讝状诇 砖讻转讘 讙状讻 讚讛专诪讘状诐 讜讙诐 讛专讗讘状讚 诪砖诪注 讚住状诇 讚讘讟专驻讛 讞讬讬讘 讘诪转谞讜转, 讗诇讗 砖讻壮 讚转转谉 诇讜 讚讚专砖 专砖状讬 诇讬转讗 讜讛专状谉 砖诪讙讬讛 讜谞转谉 诇讻讛谉 讗讬谉 讻讗谉 讬讬转讜专 诇讚专讜砖 注讬讬状砖 讜讗讬谉 爪专讬讱 诇讻诇 讝讗转, 讚转转谉 诇讜 讘转专讜诪讛 谞诪讬 诇讗 讚专砖讬谞谉 讻谞状诇 讜讚讜状拽.


注状砖 讙诪专壮, 讜讻诇 讗砖专 讬注讘讜专 转讞转 讛砖讘讟 驻专讟 诇讟专驻讛 砖讗讬谞讛 注讜讘专转, 讜驻专砖状讬 讝状诇 讻讙讜谉 谞讞转讻讜 专讙诇讬讛 诪谉 讛讗专讻讜讘讛 讜诇诪注诇讛, 讜诪谞讬壮 讬诇驻讬谞谉 砖讗专 讟专驻讜转, 讜讘转讜住壮 讛转诪讬讛讜 讚讙诐 诪谉 讛讗专讻讜讘讛 讜诇诪讟讛 讗讬谞讛 注讜讘专转, 讜讻转讘讜 砖诪讗 讘讗诪转 讙诐 讛讬讗 讗讬谞讛 谞讻谞住转 诇讚讬专 诇讛转注砖专, 讜讻诇 讝讗转 驻诇讗 讜讛驻诇讗 讚讗诐 谞讬诪讗 讻诪讜 砖注诇讛 注状讚 讛转讜住壮 讚讗祝 诪谉 讛讗专讻讜讘讛 讜诇诪讟讛 谞转诪注讟, 诪讛 注谞讬谉 讝讛 讗爪诇 讟专驻讜转 讚讛专讬 讛讻诇 转诇讜讬 讘讬讻讜诇转讛 诇注讘讜专, 讜讗诐 讻驻专砖状讬 讚讜拽讗 诪谉 讛讗专讻讜讘讛 讜诇诪注诇讛 讛转讬诪讗 砖讘转讜住壮 讘诪拽讜诪讛 注讜诪讚转, 讚诇诪讛 讚讜拽讗 诪谉 讛讗专讻讜讘讛 讜诇诪注诇讛 讜讛状讛 砖讗专 讟专驻讜转, 讚诇诪讗 讻驻砖讜讟讜 讚讙诐 诪讗专讻讜讘讛 讜诇诪讟讛 讜诪诪讬诇讗 讚讗讬谉 诇讜 注谞讬谉 诇讟专驻讜转 讻诇诇, 讗讘诇 讚注 讚讙诐 诪讻讗谉 讗讬讻讗 专讗讬壮 谞驻诇讗讛 诇讚注转 讛专诪讘状诐 讝状诇 砖讘讬讗专谞讜讛讜 讘驻转讬讞讛 诇讟专驻讜转, 讚讟专驻讛 讛诪驻讜专砖转 讘拽专讗 讛讬讗 砖讛讜讻转讛 诪讻讛 砖讗讬谞讛 讬讻讜诇讛 诇讛转专驻讗 诪诪谞讛 讜讗讬谞讛 讬讻讜诇讛 诇注诪讜讚 诪讞诪转讛 注诇 专讙诇讬讛, 讻讬 专拽 讗讝 讛讬讗 专讗讜讬壮 诇讻诇讘 讚讗讬谞讛 注讜诪讚转 诇讻诇讜诐 专拽 诇讻诇讘, 讗讘诇 讘讛讜讻转讛 诪讻讛 砖讗讬谉 诇讛 转专讜驻讛 讜住讜驻讛 诇诪讜转 诪诪谞讛 讗讞专 注讬讚谉 讜注讬讚谞讬谉, 讗讘诇 讛讜诇讻转 讜讗讜讻诇转 讻砖讗专 讘专讬讗讜转 讗讬谞讛 讗住讜专讛 讘诇讗讜 讚讟专驻讛, 讗诇讗 诪讻讞 讛注砖讛 讚讞讬讛 讗讻讜诇 砖讗状讞 诇状转, 砖注诇讬讛 讘讗 讛讛诇讻讛 砖诇 讞讬状讟 讜讗状讻 讘讻诇 诪拽讜诐 砖讛拽专讗 讗转讬 诇诪注讟 讟专驻讛 诇讗 注诇 讟专驻讜转 砖诇 讛诇讻讛 讗转讗 讗诇讗 注诇 讛讟专驻讛 讛诪驻讜专砖 讘拽专讗 讗砖专 诪讛状讟 讻转讘 讙状讻 讛专诪讘状诐 讚讟专驻讛 讗住讜专讛 诇讙讘讜讛 诪拽专讗 讚讛拽专讘讛讜 谞讗 诇驻讞转讬讱, 讗注状驻 讚讘讙诪壮 诪诪注讟讬谞谉 讗转 讛讟专驻讛 诪拽专讗 讚诪谉 讛讘拽专 诪砖讜诐 讚讛讗讬 诪讬注讜讟讗 讗讟专驻讛 讛诪驻讜专砖转 讘转讜专讛 讗转讗, 讗讘诇 诇讗住讜专 诪讛 砖讗谞讜 拽讜专讬谉 讟专驻讛 爪专讬讱 拽专讗 讚讚讘专讬 拽讘诇讛 讚讛拽专讘讛讜 谞讗 诇驻讞转讬讱 注讬讬状砖 讗专讬讻讜转 讚讘专讬诐 讘讝讛. 讜讗状讻 讛讻讗 讚讻讜讜转讬壮 讛讜讗 讚讛谞讛 讞讝状诇 讘讻诇 讚专砖讜转讬讛谉 讛砖转转驻讜 注讻状驻 讛住讘专讛, 讜讻讗谉 讚讻诇 讗砖专 讬注讘讜专, 讗诪转 讚讬砖 砖谞讬 讚专讻讬诐 诇驻谞讬谞讜 讗讜 诇诪注讟 讟专讬驻讛 讛诪驻讜专砖转 讘转讜专讛 砖讛讬讗 讗讬谞讛 注讜讘专转, 讗讜 谞讗壮 拽专讗 讻讚讻转讬讘 讚讗驻讬诇讜 讗讬谞讛 注讜讘专转 诪讞诪转 讞转讬讻转 专讙诇 诇诪讟讛 诪谉 讛讗专讻讜讘讛 讜讛讬讗 讝讜诇转 讝讗转 砖诇诪讛 讜讘专讬讗讛 谞诪讬 讗讬谞讛 诪转注砖专转, 讗诇讗 讚驻讬专讜砖 讛讗讞专讜谉 讛诇讝讛 讛讜讗 谞讙讚 讛住讘专讛, 讚讛专讬 讗讬谉 讘讞转讬讻讜转 专讙诇 讻讝讛 讗诇讗 诪讜诐 讘注诇诪讗, 讜讛专讬 讘诪注砖专 讘讛诪讛 诇讗 讛拽驻讬讚讛 转讜专讛 注诇 讛诪讜诪讬谉 讚讘驻讬专讜砖 讗诪专讛 诇讗 讬讘拽专 讘讬谉 讟讜讘 诇专注, 讜讻诇 诪讜诐 专注 谞讻谞住 诇讚讬专 诇讛转注砖专, 讜诇诪讛 谞讜爪讬讗 讚讜讜拽讗 驻讬住讞, 讜诇讻谉 驻砖讬讟讗 诇讞讝状诇 讚注诇 讛讟专驻讛 讗转讗, 讜诪讛 砖讻转讜讘 诇注讘讜专 诇讗驻讜拽讬 讗讬谞讛 注讜讘专转 诪砖讜诐 讚讻诇 讟专驻讛 讗讬谞讛 注讜讘专转.


讜诪讛 诪讗讚 诪讬讜砖讘转 讘讝讛 讙状讻 拽讜砖讬壮 讛转讜住壮 讚状讛 诇诪讬诇祝 爪讗谉 爪讗谉 诪讘讻讜专, 砖讛拽砖讜 讚诇状诇 讙讝状砖 诇讞讬讬讘 讟专驻讛 讘专讛状讙 讚诪讛讬讻讬 转讬转讬 诇讗 讬谞讛讙 讘讟专驻讛, 讜转讬专讜爪诐 诇讗 讝讻讬转讬 诇讛讘讬谉 讚讗诐 谞讗诪专 讚讗讬谉 讝讛 讙讝状砖 专拽 讙讬诇讜讬 诪诇转讗 讘注诇诪讗 讛讬讗讱 驻讜讟专 专状砖 诪讻讞 讛讗讬 讙讬诇讜讬 诪诇转讗 讟专驻讛 诪专讛状讙 谞讙讚 讛住讘专讗 讛讞讬爪讜谞讛. 讗讘诇 诇驻讬 讛讗诪讜专 诇诪注诇讛 讚诪讟专驻讛 砖讗讬谞讛 讬讻讜诇讛 诇注诪讜讚 诪讞诪转 砖讛讬讗 讙讜住住转 讜注讜诪讚转 诇诪讜转 诪诪注讟讬谞谉 谞讬讞讗, 讚讛谞讛 讘转讜住驻转讗 拽转谞讬 专讛状讙 谞讜讛讙 讘讟专驻讛 讗讘诇 诇讗 讘诪转讛 讜诪住转诪讗 讛讟注诐 讚诪转讛 诇讗讜 爪讗谉 诪拽专讬 讗诇讗 讘砖专, 讜讻讚讚专砖讬谞谉 讘讘状拽 讚诇讗 讬讗讻诇 讗转 讘砖专讜 讚砖讜讛状谞 讗转讗 讘注讘讚讬壮 讻注讬谉 讘砖专, 讛专讬 砖讜专 讗讜 爪讗谉 诇讗 诪拽专讬 讗讞专 讛诪讬转讛, 讜讗状讻 讛讜讜状讗 讚讛状讛 讟专驻讛 讛讙讜住住转 砖注讜诪讚转 诇诪讜转 诪讬讚, 谞讬讚讜谉 讻诪转讛 讜讬驻讟讜专 诪专讛状讙, 讚讘讗诪转 讗讬谉 讚专讱 诇讙讜讝 讗诇讗 爪讗谉 讛注讜诪讚 注诇 专讙诇讬讜, 讗讘诇 诇讗 讛诪讜砖讻讘 注诇 讛讗专抓 诇讻谉 砖驻讬专 讘注讬谞谉 讙讝状砖 诇专讘讜转 讚讟专驻讛 砖讗讬谞讛 注讜诪讚转 注诇 专讙诇讬讛 讗讬谞讛 讞砖讜讘讛 讻诪转讛 诇注谞讬谉 讝讛. 讜讻讗砖专 讘讬讗专转讬 讘驻转讬讞讛 诇讚注转 讛专诪讘状诐 讟专驻讛 讜谞讘诇讛 讞讚 诇讗讜 讛讜讗, 讜讘驻壮 诪砖驻讟讬诐 讚讻转讬讘 讟专驻讛 讜诇讗 谞讘诇讛 诪砖讜诐 讚讟专驻讛 砖讛讬讗 转讞诇转 谞讘诇讜转 讻讜诇诇 谞讘诇讛 讙状讻, 讜讘诪砖谞讛 转讜专讛 讚讻转讜讘 谞讘诇讛 讜诇讗 讟专驻讛 诪砖讜诐 讚讻诇, 诪专讘讛 讗转 讛讟专驻讛 讻讚砖谞讬谞讜 讘住驻专讬. 讜讻讬讜谉 讚谞讘诇讛 驻讟讜专讛 诪专讛状讙, 砖驻讬专 讘注讬谞谉 讙讝状砖 诇专讘讜转 讚讟专驻讛 讞讬讬讘转, 讜讚讜状拽 讛讬讟讘.





讬诐 砖诇 砖诇诪讛

讚讬谉 专讗砖讬转 讛讙讝 讛讗讬讚谞讗 讗讬谞讜 谞讜讛讙 讘讞"诇 讗讘诇 诪转谞讜转 谞讜讛讙 讗祝 讛讗讬讚谞讗 讜讬专讗 砖诪讬诐 讬驻专讬砖谞讜 讻砖砖讜讞讟 讘讛诪讛 诇注爪诪讜 讗讻谉 诇讜拽讞 讘砖专 讟讘讞讬诐 讗"爪 诇讛专讬':

